title: Provedbena uredba Komisije (EU) 2018/1973 оd 7. prosinca 2018. o izmjeni Provedbene uredbe Komisije (EU) br. 909/2013 o tehničkim specifikacijama za elektronički prikaz navigacijskih karata i informacijski sustav za unutarnju plovidbu (Inland ECDIS) iz Direktive 2005/44/EZ Europskog parlamenta i Vijeća

text:
                  19.12.2018

                  HR

                  Službeni list Europske unije

                  L 324/1

         PROVEDBENA UREDBA KOMISIJE (EU) 2018/1973
         оd 7. prosinca 2018.
         o izmjeni Provedbene uredbe Komisije (EU) br. 909/2013 o tehničkim specifikacijama za elektronički prikaz navigacijskih karata i informacijski sustav za unutarnju plovidbu (Inland ECDIS) iz Direktive 2005/44/EZ Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2005/44/EZ Europskog parlamenta i Vijeća od 7. rujna 2005. o usklađenim riječnim informacijskim servisima (RIS) na unutarnjim vodnim putovima u Zajednici (1), a posebno njezin članak 5. stavak 1. točku (a),
         budući da:

                     (1)

                     Elektroničkim prikazom navigacijskih karata i informacijskim sustavom za unutarnju plovidbu (Inland ECDIS) želi se povećati sigurnost i učinkovitost unutarnje plovidbe. Stoga je tehničke specifikacije definirane u Provedbenoj uredbi Komisije (EU) br. 909/2013 (2) potrebno dodatno revidirati i pojasniti kad je riječ o uređaju Inland ECDIS i elektroničkoj navigacijskoj karti za unutarnju plovidbu (Inland ENC).

                     (2)

                     Pri reviziji tehničkih specifikacija u obzir bi se trebali uzeti tehnološki napredak i iskustvo stečeno primjenom Provedbene uredbe (EU) br. 909/2013.

                     (3)

                     Tehničke specifikacije za Inland ECDIS trebale bi se temeljiti na tehničkim načelima utvrđenima u Prilogu II. Direktivi 2005/44/EZ.

                     (4)

                     Pri reviziji tehničkih specifikacija u obzir bi se trebali uzeti najnoviji međunarodno doneseni standardi te iskustvo stečeno njihovom primjenom, primjerice relevantni standardi Gospodarske komisije Ujedinjenih naroda za Europu (UNECE), Međunarodne hidrografske organizacije (IHO), Središnje komisije za plovidbu Rajnom (CCNR) i drugih međunarodnih tijela.

                     (5)

                     Pri reviziji tehničkih specifikacija za Inland ECDIS u obzir bi se trebao uzeti i rad stručne skupine za Inland ECDIS, koju čine predstavnici tijela država članica odgovornih za provedbu Inland ECDIS-a i službeni članovi iz drugih državnih tijela, kao i promatrači iz industrije.

                     (6)

                     Pri reviziji tehničkih specifikacija za Inland ENC u obzir bi se trebao uzeti rad Usklađivačke skupine za Inland ENC (IEHG), koju čine predstavnici vlada, industrije i akademske zajednice.

                     (7)

                     Upućivanjem na standarde UNECE-a ili druge standarde u ovoj Uredbi ne bi se trebao stvoriti presedan za buduće standarde Unije za unutarnju plovidbu, riječne informacijske servise ni Inland ECDIS.

                     (8)

                     Tehničke specifikacije za navigacijski način rada za Inland ECDIS definirane su u Provedbenoj uredbi (EU) br. 909/2013. Međutim, nadležna su tijela na nekim vodnim putovima uvela i zahtjeve posjedovanja uređaja Inland ECDIS u informacijskom načinu rada. Kako bi se ti uređaji usklađeno primjenjivali na tim vodnim putovima te kako bi plovidba bila sigurna, za uređaje Inland ECDIS u informacijskom načinu rada trebalo bi donijeti obvezne minimalne zahtjeve za vodne putove na kojima je Inland ECDIS obvezan. Kad je riječ o vodnim putovima na kojima Inland ECDIS u informacijskom načinu rada nije obvezan, minimalni zahtjevi za taj način rada trebali bi se shvatiti kao preporuke.

                     (9)

                     Kako bi unutarnja plovidba bila sigurnija i učinkovitija, pravovremeno bi se trebale objavljivati pouzdane ažurirane informacije o dubini vode (batimetrijske informacije). Zbog toga bi se informacije o dubini vode trebale standardizirati.

                     (10)

                     Popis kodova za vodne putove iz Priloga Provedbenoj uredbi (EU) br. 909/2013 potrebno je proširiti kako bi države članice dosljedno kodirale objekte na relevantnim vodnim putovima. Dodatni se kodovi za vodne putove mogu elektronički zatražiti upitom Usklađivačkoj skupini za Inland ENC, koju je priznala Međunarodna hidrografska organizacija.

                     (11)

                     U skladu s člankom 12. stavkom 2. Direktive 2005/44/EZ države bi članice, kako bi poštovale članak 4. te direktive, mjere potrebne za provedbu zahtjeva iz ove Uredbe trebale poduzeti najkasnije 30 mjeseci od njezina stupanja na snagu.

                     (12)

                     Provedbenu uredbu (EU) br. 909/2013 trebalo bi stoga na odgovarajući način izmijeniti.

                     (13)

                     Mjere propisane ovom Uredbom u skladu su s mišljenjem Odbora osnovanog na temelju članka 7. Direktive Vijeća 91/672/EEZ (3),

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 909/2013 zamjenjuje se tekstom u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
            Sastavljeno u Bruxellesu 7. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 255, 30.9.2005., str. 152.

            (2)  Provedbena uredba Komisije (EU) br. 909/2013 оd 10. rujna 2013. o tehničkim specifikacijama za elektronički prikaz navigacijskih karata i informacijski sustav za unutarnju plovidbu (Inland ECDIS) iz Direktive 2005/44/EZ Europskog parlamenta i Vijeća (SL L 258, 28.9.2013., str. 1.).

            (3)  Direktiva Vijeća 91/672/EEZ od 16. prosinca 1991. o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima (SL L 373, 31.12.1991., str. 29.).

            PRILOG

               ELEKTRONIČKI PRIKAZ NAVIGACIJSKIH KARATA I INFORMACIJSKI SUSTAV ZA UNUTARNJU PLOVIDBU

            (Inland ECDIS)
            SADRŽAJ
            ODJELJAK 1.: IZVEDBENI STANDARD ZA INLAND ECDIS
                     6

                        1.

                     Opće odredbe
                     6

                        2.

                     Upućivanja
                     7

                        3.

                     Sadržaj, pružanje i ažuriranje kartografskih informacija
                     8

                        3.1

                     Sadržaj i pružanje Inland ENC-ova i batimetrijskih Inland ENC-ova
                     8

                        3.2

                     Ažuriranje
                     8

                        4.

                     Prikaz informacija
                     9

                        4.1

                     Zahtjevi za prikaz
                     9

                        4.2

                     Prikazane udaljenosti (mjerila)
                     9

                        4.3

                     Smještaj i orijentacija slike
                     9

                        4.4

                     Prikaz informacija SENC-a
                     9

                        4.5

                     Prikaz radarskih podataka
                     10

                        4.6

                     Prikaz drugih navigacijskih informacija
                     10

                        4.7

                     Boje i simboli
                     11

                        4.8

                     Točnost podataka i prikaza
                     11

                        5.

                     Rad
                     11

                        5.1

                     Informacijski način rada
                     11

                        5.2

                     Navigacijski način rada
                     13

                        5.3

                     Radni i nadzorni elementi
                     14

                        6.

                     Veze s drugom opremom
                     14

                        7.

                     Upozorenja i alarmi
                     14

                        7.1

                     Ugrađena oprema za ispitivanje (BITE)
                     14

                        7.2

                     Neispravan rad
                     14

                        8.

                     Povratak u prethodno stanje
                     15

                        8.1

                     Nedovoljno točno određena pozicija SENC-om
                     15

                        8.2

                     Kvarovi
                     15

                        9.

                     Izvor napajanja u navigacijskom načinu rada
                     15
                  ODJELJAK 2.: PODATKOVNI STANDARD ZA INLAND ENC-ove
                     15

                        1.

                     Uvod
                     15

                        2.

                     Teoretski model podataka
                     15

                        3.

                     Struktura podataka
                     15

                        4.

                     Proizvodna specifikacija za Inland ENC-ove i batimetrijske Inland ENC-ove
                     15
                  ODJELJAK 2.A: KODOVI ZA PROIZVOĐAČE I VODNE PUTOVE (DODATAK KODOVIMA PROIZVOĐAČA ENC-a IHO–S-62)
                     16
                  ODJELJAK 3.: PRIKAZNI STANDARD ZA INLAND ECDIS
                     20

                        1.

                     Uvod
                     20

                        2.

                     Prikazna biblioteka za Inland ECDIS
                     20

                        2.1

                     Dijelovi S-52 i prikazne biblioteke Inland ECDIS-a
                     20

                        2.2

                     Pregledne tablice
                     21

                        2.3

                     Uvjetne simbolizacijske procedure (CS)
                     22

                        2.4

                     Boje
                     22

                        2.5

                     Prikaz obavijesnih oznaka
                     22
                  ODJELJAK 4.: RADNI I IZVEDBENI ZAHTJEVI, METODE ISPITIVANJA I ZAHTIJEVANI REZULTATI ISPITIVANJA
                     22

                        1.

                     Uvod
                     22

                        2.

                     Načini rada i konfiguracije sustava
                     22

                        2.1

                     Načini rada
                     22

                        2.2

                     Konfiguracije sustava
                     23

                        2.2.1

                     Oprema Inland ECDIS-a, samostalni sustav bez povezanosti s radarom
                     23

                        2.2.2

                     Oprema Inland ECDIS-a, usporedna instalacija i povezanost s radarom
                     23

                        2.2.3

                     Oprema Inland ECDIS-a, zaslon dijeljen s povezanom radarskom opremom
                     23

                        2.2.4

                     Radarska oprema s ugrađenim funkcijama Inland ECDIS-a
                     23

                        3.

                     Izvedbeni zahtjevi
                     23

                        3.1

                     Izvedba hardvera
                     23

                        3.2

                     Izvedba softvera
                     23

                        3.3

                     Rukovanje
                     23

                        3.4

                     Izvedba zaslona
                     23

                        3.4.1

                     Dimenzije zaslona
                     24

                        3.4.2

                     Orijentacija zaslona
                     24

                        3.4.3

                     Razlučivost zaslona
                     24

                        3.4.4

                     Boje zaslona
                     24

                        3.4.5

                     Svjetlina zaslona
                     24

                        3.4.6

                     Osvježavanje slike
                     24

                        3.4.7

                     Tehnologija prikaza
                     24

                        4.

                     Radne funkcije
                     24

                        4.1

                     Način rada
                     24

                        4.2

                     Unaprijed određene postavke opreme (spremi/pozovi) u navigacijskom načinu rada
                     24

                        4.3

                     Prikaz informacija SENC-a u navigacijskom načinu rada
                     24

                        4.4

                     Orijentacija, pozicioniranje i pomicanje karte
                     25

                        4.5

                     Pozicija i smjer vlastitog plovila
                     25

                        4.6

                     Gustoća informacija
                     25

                        4.7

                     Dometi/daljinske kružnice
                     25

                        4.8

                     Svjetlina slike u navigacijskom načinu rada
                     25

                        4.9

                     Boje slike
                     26

                        4.10

                     Izborno izvješće
                     26

                        4.11

                     Mjerna svojstva
                     26

                        4.12

                     Upisivanje i uređivanje brodarčevih unosa u kartu
                     26

                        4.13

                     Učitavanje i ažuriranje SENC-ova
                     26

                        4.14

                     Prikaz i prekrivanje radarske slike
                     26

                        4.15

                     Funkcije Inland ECDIS-a s izravnim pristupom
                     27

                        4.16

                     Stalno vidljivi parametri funkcija
                     27

                        5.

                     Servisne funkcije
                     27

                        5.1

                     Statični ispravak položaja karte
                     27

                        5.2

                     Statični ispravak orijentacije karte
                     27

                        5.3

                     Konfiguracija sučelja
                     27

                        6.

                     Ispitivanje hardvera i potrebne potvrde
                     28

                        6.1

                     Otpornost na okolinske uvjete u navigacijskom načinu rada
                     28

                        6.2

                     Dokumentacija opreme
                     28

                        6.3

                     Sučelja
                     28

                        6.4

                     Obilježja radnih komandi
                     28

                        6.5

                     Obilježja zaslona u navigacijskom načinu rada
                     28

                        7.

                     Ispitivanje prikaza, rada i funkcionalnosti karte
                     28

                        7.1

                     Priprema opreme koja se podvrgava ispitivanju (EUT)
                     28

                        7.2

                     Ispitivanje načina rada
                     28

                        7.3

                     Ispitivanje prikazanih elemenata
                     28

                        7.4

                     Ispitivanje gustoće informacija ovisne o mjerilu (SCAMIN)
                     29

                        7.5

                     Ispitivanje kolebanja svjetline
                     29

                        7.6

                     Ispitivanje boja
                     29

                        7.7

                     Ispitivanje mjernih funkcija
                     29

                        7.8

                     Ispitivanje funkcije ažuriranja karte
                     29

                        7.9

                     Ispitivanje objekata prikazanih u više od jedne ćelije za isto područje
                     29

                        8.

                     Ispitivanje prikaza i rada radarske slike
                     29

                        8.1

                     Pripreme
                     29

                        8.2

                     Ispitivanje radarske slike bez podložene karte
                     30

                        8.3

                     Ispitivanje radarske slike, prekrivajućih informacija o drugim plovilima i podložene karte
                     30

                        8.3.1

                     Ispitivanje prekrivajuće radarske slike
                     30

                        8.3.2

                     Ispitivanje položaja i orijentacije karte
                     30

                        8.3.3

                     Ispitivanje sukladnosti mjerila
                     31

                        9.

                     Ispitivanje alarma i upozorenja
                     31

                        10.

                     Ispitivanje povratka u prethodno stanje u navigacijskom načinu rada
                     31
                  ODJELJAK 4.A: MJERE ZA OSIGURANJE KVALITETE SOFTVERA
                     31

                        1.

                     Opći zahtjevi
                     31

                        1.1

                     Zahtjevi za izradu softvera
                     31

                        1.2

                     Zahtjevi za uvođenje
                     31

                        1.3

                     Zahtjevi za ispitivanje
                     32

                        1.4

                     Zahtjevi za komponente treće strane
                     32

                        1.5

                     Zahtjevi za dodatne funkcije ili usluge u navigacijskom načinu rada
                     32

                        1.6

                     Jezik
                     32

                        1.7

                     Zahtjevi za korisničku dokumentaciju
                     33

                        2.

                     Metode ispitivanja i zahtijevani rezultati
                     33

                        2.1

                     Ispitivanje radnih karakteristika u navigacijskom načinu rada
                     33

                        2.1.1

                     Izvedbeni zahtjevi
                     33

                        2.1.1.1

                     Pozicija
                     33

                        2.1.1.2

                     Smjer
                     33

                        2.1.2

                     Kvar senzora
                     33

                        2.1.3

                     Sučelje za ispitivanje rada
                     33

                        2.2

                     Opća ispitivanja softvera
                     34

                        2.2.1

                     Dokumentacija opreme
                     34

                        2.2.2

                     Ispitivanje otpornosti u navigacijskom načinu rada
                     34

                        3.

                     Promjene odobrenih sustava
                     34

                        3.1

                     Opći zahtjevi
                     34

                        3.2

                     Hardverske i softverske promjene
                     34
                  ODJELJAK 4.B: KONFIGURACIJE SUSTAVA (SLIKE)
                     35
                  ODJELJAK 5.: RJEČNIK POJMOVA
                     37
                  Dodatak 1.: Usporedba strukture standarda za (pomorski) ECDIS i tehničkih specifikacija za Inland ECDIS
                     43

               ODJELJAK 1.

                  IZVEDBENI STANDARD ZA INLAND ECDIS

            1.   OPĆE ODREDBE

                        (a)

                        Elektronički prikaz navigacijskih karata i informacijski sustav za unutarnju plovidbu (Inland ECDIS) čine hardver, softver za operacijski sustav i aplikacijski softver.

                        (b)

                        Cilj je Inland ECDIS-a povećati sigurnost i učinkovitost prometa unutarnjim plovnim putovima.

                        (c)

                        Inland ECDIS može biti razvijen za informacijski i za navigacijski način rada ili samo za informacijski način rada.
                        Minimalni zahtjevi za opremu Inland ECDIS-a namijenjenu samo za informacijski način rada, utvrđeni u poglavlju 4.1. odjeljka 1. i odjeljku 4. ovog Priloga, moraju se poštovati na vodnim putovima na kojima su nadležna zakonodavna tijela propisala zahtjeve posjedovanja takve opreme. U drugim je regijama njihovo poštovanje preporučeno.

                        (d)

                        Kad je riječ o navigacijskom načinu rada, kako je opisan u odjeljku 4. ovog Priloga, Inland ECDIS (softver operacijskog sustava, aplikacijski softver i hardver) mora biti visoko pouzdan i dostupan; barem koliko i ostala navigacijska sredstva.

                        (e)

                        Inland ECDIS koristi kartografske informacije kako je navedeno u odjeljcima 2. i 3. ovog Priloga.

                        (f)

                        Nacionalnim i međunarodnim tijelima preporučuje se da pri uvođenju zahtjeva posjedovanja Inland ECDIS-a razmotre prijelazne odredbe.

                        (g)

                        Inland ECDIS mora ispunjavati sve zahtjeve izvedbenog standarda Inland ECDIS-a utvrđenog u ovom Prilogu.

                        (h)

                        Pojmovi „brodarac” i „zapovjednik plovila” u ovom Prilogu smatraju se istoznačnima pojmu „zapovjednik plovila” u smjernicama RIS-a – Uredba Komisije (EZ) br. 414/2007 (1).

                        (i)

                        Proizvođač odnosno dobavljač softvera za Inland ECDIS mora u korisničkom priručniku za korištenje softverom navesti koji se zahtjevi za opremu (hardver) iz točke (c) moraju poštovati za Inland ECDIS u informacijskom načinu rada na vodnim putovima na kojima su nadležna zakonodavna tijela propisala zahtjeve posjedovanja takvog Inland ECDIS-a.

                        (j)

                        Ako se opremom Inland ECDIS-a pružaju ključne usluge kako su definirane u Direktivi (EU) 2016/1148 o mjerama za visoku zajedničku razinu sigurnosti mrežnih i informacijskih sustava širom Unije, primjenjuju se odredbe tog zakonodavstva.

                        (k)

                        AIS je sustav za automatsku identifikaciju plovila koji je u skladu s tehničkim i izvedbenim standardima utvrđenima u poglavlju V. Konvencije SOLAS (zaštita ljudskih života na moru), kako je definirano u dokumentu na koji se upućuje u odjeljku 1. točki 2. podtočki (r). Inland AIS sustav je za automatsku identifikaciju plovila na unutarnjim plovnim putovima kako je definirano u dokumentu na koji se upućuje u odjeljku 1. točki 2. podtočki (p). Kad se u ovom Prilogu govori o AIS-u, uvijek se, ako nije navedeno drugačije, misli i na pomorski AIS i na Inland AIS.

                  2.   UPUĆIVANJA

                        (a)

                        Posebna publikacija IHO-a br. S-57 „Standard IHO-a za prijenos digitalnih hidrografskih podataka”, izdanje 3.1, Dodatak br. 2., lipanj 2009., sa svim dodacima i prilozima.

                        (b)

                        Posebna publikacija IHO-a br. S-62 „Kodovi proizvođača ENC-a”, izdanje 2.5, prosinac 2009.

                        (c)

                        Posebna publikacija IHO-a br. S-52 „Specifikacije za sadržaj karata i aspekte prikaza ECDIS-a”, 6. izdanje, ožujak 2010., sa svim dodacima i prilozima uključujući:

                                    —

                                    S-52, Dodatak 1. „Smjernice za ažuriranje elektroničke navigacijske karte”, izdanje 4.0, travanj 2012.

                                    —

                                    S-52, nekadašnji Dodatak 2. „Boje i specifikacije simbola”, izdanje 4.3, siječanj 2008.

                                    —

                                    S-52, nekadašnji Dodatak 3. „Glosar pojmovnih specifikacija povezanih s ECDIS-om” (sada S-32, Dodatak 1., rujan 2007.)

                                    —

                                    S-52, nekadašnji Dodatak 2., njegov Prilog A „Prikazna bibiloteka”, izdanje 3.4, 2008.

                        (d)

                        Rezolucija IMO MSC.232(82) „Pročišćeni izvedbeni standardi za elektroničke prikaze navigacijskih karata i informacijske sustave (ECDIS)”, prosinac 2006. – Dodatak 3. Navigacijski elementi i parametri.

                        (e)

                        Smjernica IEC-a 61174, izdanje 3.0 „ECDIS – radni i izvedbeni zahtjevi, načini ispitivanja i zahtijevani rezultati ispitivanja”, 2008.–2009.

                        (f)

                        Prilog 5., dijelovi od I. do III. norme ES-TRIN 2017: Zahtjevi koji se primjenjuju na radarske uređaje i pokazivače brzine okreta.

                        (g)

                        Posebna publikacija IHO-a br. S-32, Dodatak 1. „Glosar pojmova povezanih s ECDIS-om”.

                        (h)

                        Izdanje 2.4. Dodatka 1. „Proizvodna specifikacija za Inland ENC-ove” UNECE-ovoj Rezoluciji 48 „Preporuke za elektronički prikaz navigacijskih karata i informacijski sustav za unutarnju plovidbu (Inland ECDIS)”, uključujući Dodatak 1.1. „Katalog objekata IENC-a” i 1.2. „Vodič za kodiranje elektroničke navigacijske karte”.

                        (i)

                        Izdanje 2.4. Dodatka 2. „Status prikazne biblioteke za Inland ECDIS” UNECE-ovoj Rezoluciji 48 „Preporuke za elektronički prikaz navigacijskih karata i informacijski sustav za unutarnju plovidbu (Inland ECDIS)”.

                        (j)

                        Izdanje 2.4. Dodatka 3. „Proizvodna specifikacija za batimetrijske Inland ENC-ove” UNECE-ovoj Rezoluciji 48 „Preporuke za elektronički prikaz navigacijskih karata i informacijski sustav za unutarnju plovidbu (Inland ECDIS)”, uključujući Dodatak 3.1. „Katalog batimetrijskih objekata IENC-a”, izdanje 1.0.

                        (k)

                        EN 60945 (2002.) + 1. ispravak (2010.): Pomorska navigacijska oprema; Opći zahtjevi – metode ispitivanja i zahtijevani rezultati ispitivanja

                        (l)

                        IEC 61162 normativna je zbirka za „Digitalna sučelja navigacijske opreme na brodu”. Norme 61162 razvija radna skupina 6 Tehničkog odbora 80 IEC-a.

                        (m)

                        Domena IENC-a u registru S-100

                        (n)

                        Proizvodna specifikacija IEHG-a za Inland ENC-ove

                        (o)

                        IEHG-ov katalog objekata Inland ENC-a

                        (p)

                        Uredba Komisije (EZ) br. 415/2007 o tehničkim specifikacijama za sustave za praćenje i određivanje položaja plovila (SL L 105, 23.4.2007., str. 35.).

                        (q)

                        Prilog II. Direktivi (EU) 2016/1629 Europskog parlamenta i Vijeća od 14. rujna 2016. o utvrđivanju tehničkih pravila za plovila unutarnje plovidbe (SL L 252, 16.9.2016., str. 118.).

                        (r)

                        Direktiva 2002/59/EZ o uspostavi sustava nadzora plovidbe i informacijskog sustava Zajednice (SL L 208, 5.8.2002., str. 10.).

                  3.   SADRŽAJ, PRUŽANJE I AŽURIRANJE KARTOGRAFSKIH INFORMACIJA
            3.1.   Sadržaj i pružanje navigacijskih karata za Inland ENC-ove (Inland ENC-ovi) i batimetrijskih Inland ENC-ova

                        (a)

                        U Inland ECDIS-u rabit će se najnovije kartografske informacije.

                        (b)

                        Moraju se predvidjeti mjere kojima se korisniku onemogućuje mijenjanje sadržaja izvornih izdanja Inland ENC-a i batimetrijskog Inland ENC-a.

                        (c)

                        ENC sadržava barem sljedeće objekte:

                                    —

                                    os vodnog puta s prikazom kilometara,

                                    —

                                    poveznice na vanjske datoteke formata XML s radnim vremenima građevina koje ograničavaju promet, osobito prevodnica i mostova,

                                    —

                                    položaj luka i dokova za pretovar,

                                    —

                                    referentne podatke za mjerače vodostaja koji su važni za plovidbu,

                                    —

                                    obalu vodnog puta (pri srednjem vodostaju),

                                    —

                                    obalne konstrukcije (npr. naper, pravu usporednu građevinu, nasip – svaki objekt koji se smatra opasnim za plovidbu),

                                    —

                                    konture prevodnica i brana,

                                    —

                                    granice plovnog puta/plovnog kanala (ako je određen),

                                    —

                                    izolirane opasnosti na plovnom putu/u plovnom kanalu ispod razine vode,

                                    —

                                    izolirane opasnosti na plovnom putu/u plovnom kanalu iznad razine vode, kao što su mostovi, viseći vodovi itd.,

                                    —

                                    službena pomoćna sredstva za plovidbu (npr. plutače, svjetionici, svjetla, oznake).

                              Ako se proizvođač karata koristi datotekama s prekrivajućim slojevima ili batimetrijskim Inland ENC-ovima, objekti se mogu uključiti u različite ćelije karte, ali paket u cjelini mora poštovati minimalne zahtjeve iz prethodnih alineja.

                        (d)

                        Ako je karta namijenjena korištenju u navigacijskom načinu rada (poglavlje 5.2. ovog odjeljka), odgovarajuće nadležno tijelo za svaki vodni put ili luku odlučuje koji će se objekti iz točke (c) provjeravati. Nakon provjere, odgovarajuće nadležno tijelo objavljuje Inland ENC-ove i batimetrijske Inland ENC-ove odobrene za navigacijski način rada unutar svojega geografskog područja odgovornosti (za pojedinosti vidjeti odjeljak 2.A ovog Priloga).

                        (e)

                        Sustav elektroničke navigacijske karte (SENC) pohranjuje se u Inland ECDIS-u.

                  3.2.   Ažuriranje

                        (a)

                        Inland ECDIS mora moći preuzeti ažurirane podatke Inland ENC-a dostavljene u skladu s proizvodnom specifikacijom za Inland ENC-ove, kao i ažurirane informacije o dubini dostavljene u skladu s proizvodnom specifikacijom za batimetrijske Inland ENC-ove. Ta se ažuriranja automatski uvode u SENC. Ažuriranje ne smije ometati trenutačan prikaz.

                        (b)

                        Inland ECDIS omogućuje prikaz ažuriranja kako bi brodarac mogao pregledati njihov sadržaj i utvrditi jesu li uključena u SENC.

                        (c)

                        Inland ECDIS mora moći poništiti automatski primijenjena ažuriranja podataka Inland ENC-a.

                        (d)

                        Izvorna izdanja Inland ENC-a i kasnija ažuriranja nikada se ne smiju integrirati.

                        (e)

                        Inland ENC i sva njegova ažuriranja prikazuju se bez ikakva kvarenja informacija koje sadržavaju.

                        (f)

                        Podaci Inland ENC-a i njihova ažuriranja jasno se razlikuju od drugih informacija.

                        (g)

                        Inland ECDIS osigurava da se Inland ENC i sva njegova ažuriranja pravilno učitaju u SENC.

                        (h)

                        Inland ECDIS evidentira ažuriranja, uključujući vrijeme uključivanja u SENC.

                        (i)

                        Sadržaj SENC-a koji će se koristiti prikladan je i ažuriran za planirano putovanje.

                  4.   PRIKAZ INFORMACIJA
            4.1.   Zahtjevi za prikaz

                        (a)

                        Prikazane informacije moraju biti jasno vidljive za više od jednog promatrača pri uobičajenom osvjetljenju kormilarnice plovila danju i noću.

                        (b)

                        U navigacijskom načinu rada karta se prikazuje na dijelu zaslona veličine najmanje 270 mm × 270 mm za opremu projektiranu i odobrenu za navigacijski način rada.

                        (c)

                        U informacijskom načinu rada veličinu određuju ergonomski aspekti. Prikazane informacije moraju biti jasno vidljive iz položaja u kojem se upravlja plovilom.
                        Dijagonala prikaza duljine je najmanje 199 mm. Zapovjednik plovila mora u svim uvjetima moći u dovoljnoj mjeri razaznati prikazane informacije, u skladu sa smjernicama o sučelju čovjeka i stroja.
                        Ako se uz softver ne isporučuje zaslon, u dokumentaciji proizvođača navodi se da se može upotrebljavati samo kao Inland ECDIS u informacijskom načinu rada ako zaslon ispunjava zahtjeve iz ovog poglavlja 4.1.

                        (d)

                        I u navigacijskom i informacijskom načinu rada moraju se poštovati sljedeći kriteriji:

                                    —

                                    alfanumerički podaci i tekst u jasno su čitljivom nekurzivnom fontu sans-serif,

                                    —

                                    font mora biti dovoljno velik za promatranje s položaja (tj. u odnosu na udaljenost i kut) koje bi korisnici vjerojatno mogli zauzeti u kormilarnici,

                                    —

                                    znakovi moraju u milimetrima biti visoki, a simboli u AIS-u veliki najmanje 3,5 puta nominalne udaljenosti promatranja u metrima,

                                    —

                                    simboli u AIS-u moraju biti veliki, a znakovi informacija u AIS-u visoki najmanje 3,5 mm,

                                    —

                                    u proizvođačevoj se dokumentaciji za opremu za prikaz navodi nominalna udaljenost promatranja.

                        (e)

                        Zahtjevi za prikaz poštuju se bez obzira na to je li prikaz u vodoravnom ili uspravnom formatu.

                        (f)

                        Preporučuje se da u informacijskom načinu rada veličina prikaza bude jednaka kao u navigacijskom načinu rada. Ako manjka prostora za ugradnju zaslona, veličina mu se može smanjiti, pri čemu se u obzir mora uzeti nominalna udaljenost promatranja za taj zaslon.

                  4.2.   Prikazane udaljenosti (mjerila)

                        (a)

                        U informacijskom načinu rada (vidjeti poglavlje 5.1. ovog odjeljka) dopuštene su sve udaljenosti i sva mjerila.

                        (b)

                        U navigacijskom načinu rada (vidjeti poglavlje 5.2. ovog odjeljka) dopuštene su samo uzastopne promjenjive udaljenosti (mjerila) određene u poglavlju 4.7. odjeljka 4. ovog Priloga.

                  4.3.   Smještaj i orijentacija slike

                        (a)

                        U informacijskom načinu rada dopuštene su sve vrste orijentacije karata (vidjeti poglavlje 5.1. ovog odjeljka).

                        (b)

                        U navigacijskom načinu rada karta se automatski postavlja i orijentira u prikaz relativnog kretanja plovila s pramčanicom gore i pozicijom vlastitog plovila u središtu ili izvan središta zaslona (vidjeti poglavlje 5.2. ovog odjeljka).

                  4.4.   Prikaz informacija SENC-a

                        (a)

                        Prikaz informacija SENC-a dijeli se na sljedeće tri kategorije prikaza:

                                    —

                                    osnovni prikaz,

                                    —

                                    standardni prikaz (standardna gustoća informacija),

                                    —

                                    cjelokupni prikaz.

                              Objekti su prema kategorijama prikaza podrobno podijeljeni na razrede u preglednim tablicama u dokumentu iz točke 2. podtočke (i) odjeljka 1. ovog Priloga.

                        (b)

                        Kategorija osnovnog prikaza sadržava najmanje ove objekte:

                                    —

                                    obalu vodnog puta (pri srednjem vodostaju),

                                    —

                                    obalne konstrukcije (npr. naper, pravu usporednu građevinu, nasip – svaki objekt koji se smatra opasnim za plovidbu),

                                    —

                                    konture prevodnica i brana,

                                    —

                                    granice plovnog puta/plovnog kanala (ako je određen),

                                    —

                                    izolirane opasnosti na plovnom putu/u plovnom kanalu ispod razine vode,

                                    —

                                    izolirane opasnosti na plovnom putu/u plovnom kanalu iznad razine vode, kao što su mostovi, viseći vodovi itd.,

                                    —

                                    službena pomoćna sredstva za plovidbu (npr. plutače, svjetionici, svjetla, oznake).

                        (c)

                        Kategorija standardnog prikaza (standardna gustoća informacija) sadržava najmanje ove objekte:

                                    —

                                    objekte iz kategorije osnovnog prikaza,

                                    —

                                    zabranjena područja i područja s ograničenjima,

                                    —

                                    pristaništa za plovila komercijalne namjene (teretna i putnička),

                                    —

                                    oznake kilometara i hektometara ili milja na obalama.

                        (d)

                        U kategoriji cjelokupnog prikaza prikazuju se svi objekti koje sadržava Inland SENC, pojedinačno na zahtjev.

                        (e)

                        Inland ECDIS nakon uključenja prikazuje standardnu gustoću informacija kako je definirano u dokumentu iz točke 2. podtočke (c) odjeljka 1. i rječniku pojmova u dijelu 5. ovog Priloga.

                        (f)

                        Inland ECDIS u svakom se trenutku može prebaciti na standardnu gustoću informacija jednom radnjom operatera.

                        (g)

                        Inland ECDIS u svakom trenutku jasno pokazuje gustoću informacija koja je trenutačno u uporabi.

                        (h)

                        Vremenski promjenjiv podatak o dubini prikazuje se u ENC-u neovisno o trima kategorijama prikaza iz točke (a).

                  4.5.   Prikaz radarskih podataka

                        (a)

                        U navigacijskom načinu rada radarska slika ima prioritet i smije prikazivati samo relativno kretanje plovila s pramčanicom gore. Ako sustav ujedno ima odobrenje tipa za pomorski ECDIS, može se primijeniti prikaz pravoga kretanja broda, a slika orijentirati sa sjeverom gore, ali samo ako je aktivan informacijski način rada.

                        (b)

                        SENC prikazan ispod radarske slike s njom se poklapa položajem, prikazanom udaljenošću i orijentacijom. Radarska slika i pozicija iz pozicijskog senzora mogu se izjednačiti s obzirom na otklon antene u odnosu na položaj u kojem se upravlja plovilom.

                        (c)

                        Prekrivajuća radarska slika u skladu je s minimalnim zahtjevima navedenima u odjeljku 4. poglavlju 4.14. ovog Priloga.

                        (d)

                        Prekrivajuća radarska slika može sadržavati dodatne navigacijske informacije. Nijedna dodatna navigacijska informacija ni simboli otkrivanja i praćenja ne smiju, međutim, ni na koji način narušiti prikaz izvornoga radarskog sadržaja.

                  4.6.   Prikaz drugih navigacijskih informacija

                        (a)

                        Inland ECDIS i dodatne navigacijske informacije (Inland AIS) koriste zajednički konvencionalni geodetski referentni koordinatni sustav.

                        (b)

                        Postoji mogućnost prikaza vlastitog brodarčevog plovila na zaslonu.

                        (c)

                        Postoji mogućnost da brodarac postavi sigurnosna ograničenja dubine.

                        (d)

                        Inland ECDIS upozorava kada se dosegnu sigurnosna ograničenja dubine.

                  4.7.   Boje i simboli

                        (a)

                        Prikaz boja i simbola kojima se predočuju informacije SENC-a zadovoljava barem propise iz odjeljka 3. ovog Priloga. Usto, dopušteni su drugi skupovi simbola koje korisnik može izabrati.

                        (b)

                        Za prikazivanje navigacijskih elemenata i parametara navedenih u dokumentu iz točke 2. podtočke (d) odjeljka 1. ovog Priloga primjenjuju se boje i simboli različiti od navedenih u točki 4.7. podtočki (a) ovog odjeljka.

                  4.8.   Točnost podataka i prikaza

                        (a)

                        Točnost izračunatih podataka koji se prikazuju ne ovisi o obilježjima zaslona i u skladu je s točnošću SENC-a.

                        (b)

                        Inland ECDIS u navigacijskom načinu rada upozorava kada se za prikaz koristi manja udaljenost od točnosti koju nude podaci Inland ENC-a (upozorenje na prekomjerno povećan prikaz).

                        (c)

                        Točnost svih proračuna koje izvodi Inland ECDIS ne ovisi o obilježjima izlaznog uređaja i u skladu je s točnošću SENC-a.

                        (d)

                        Smjerovi i udaljenosti prikazani na zaslonu ili izmjereni između objekata već prikazanih na zaslonu ne smiju imati točnost manju od one koju dopušta razlučivost zaslona.

                  5.   RAD
            5.1.   Informacijski način rada

                        (a)

                           Informacijski način rada rabi se samo za obavješćivanje, a ne za navigaciju.

                        (b)

                        U informacijskom načinu rada dopuštene su sve vrste orijentacija, rotacija, zumiranja i pomicanja karata. Ipak, preporučuju se korištenje jednakih nepromjenjivih udaljenosti kao u navigacijskom načinu rada i orijentacija karata prema:

                                    —

                                    sjeveru, ili

                                    —

                                    osi plovnog puta na stvarnoj poziciji, ili

                                    —

                                    stvarnom smjeru plovila.

                        (c)

                        Postoji mogućnost ručnog pomicanja karte na zaslonu tako da je os plovnog puta poravnata s okomitom osi zaslona.

                        (d)

                        Inland ECDIS može biti povezan s pozicijskim senzorom radi automatskog pomicanja slike i prikaza dijela karte koji odgovara stvarnom okružju, to jest prikazanoj udaljenosti koju je odabrao operater.

                        (e)

                        Informacije o poziciji i orijentaciji drugih plovila prikupljene komunikacijskim vezama poput AIS-a prikazuju se samo ako su aktualne (gotovo u stvarnom vremenu) i točne. Ako smjer drugih plovila nije dostupan, njihov položaj i orijentacija ne prikazuje se:

                                    —

                                    usmjerenim trokutom, ni

                                    —

                                    stvarnim obrisom (u mjerilu),

                              nego se preporučuje generički simbol.
                        Preporučuju se sljedeći najdulji prekidi izvješćivanja (prema IEC 62388):

                                    Kategorija plovila

                                    Nominalni interval izvješćivanja

                                    Najdulji prekid izvješćivanja

                                    Nominalni interval izvješćivanja

                                    Najdulji prekid izvješćivanja

                                    klasa A

                                    klasa A

                                    klasa B

                                    klasa B

                                    Plovilo na sidru ili privezano i ne kreće se brže od 3 čvora (klase B ne brže od 2 čvora)

                                    3 min.

                                    18 min.

                                    3 min.

                                    18 min.

                                    Plovilo na sidru ili privezano i kreće se brže od 3 čvora

                                    10 s

                                    60 s

                                    3 min.

                                    18 min.

                                    Plovilo u načinu rada SOLAS, kreće se brzinom od 0 do 14 čvorova

                                    10 s

                                    60 s

                                    30 s

                                    180 s

                                    Plovilo u načinu rada SOLAS, kreće se brzinom od 0 do 14 čvorova i mijenja smjer

                                    3 1/3 s

                                    60 s

                                    30 s

                                    180 s

                                    Plovilo u načinu rada SOLAS, kreće se brzinom od 14 do 23 čvora

                                    6 s

                                    36 s

                                    30 s

                                    180 s

                                    Plovilo u načinu rada SOLAS, kreće se brzinom od 14 do 23 čvora i mijenja smjer

                                    2 s

                                    36 s

                                    30 s

                                    180 s

                                    Plovilo u načinu rada SOLAS, kreće se brže od 23 čvora

                                    2 s

                                    30 s

                                    30 s

                                    180 s

                                    Plovilo u načinu rada SOLAS, kreće se brže od 23 čvora i mijenja smjer

                                    2 s

                                    30 s

                                    30 s

                                    180 s

                                    Plovilo u načinu rada za unutarnje vodne putove

                                    2–10 s

                                    60 s

                                    —

                                    —

                              Objekti AIS-a označuju se kao zastarjeli ako su informacije o poziciji plovila u kretanju starije od 30 sekundi.
                        Mogu se prikazivati informacije o namjeri (plavi znak) ili broju plavih stožaca drugih plovila, statusu signala, vremenskim upozorenjima (Meteoalarma: www.meteoalarm.eu) i vodostaju primljene putem Inland AIS-a. Informacija o namjeri (plavi znak) prikazuje se samo s desne strane simbola i to ako je smjer kretanja plovila dostupan. Ako je informacija o smjeru nedostupna, informacija o namjeri prikazuje se samo u obliku neovisnom o smjeru.
                        U sljedećoj je tablici dan primjer prikaza:

                                    Predočavanje stanja plavog znaka od 0 do 2 i opasnih tereta

                                    Plavi znak

                                    Nije povezan ili nije dostupan

                                    Nije postavljen

                                    Postavljen

                                    Plavi stošci

                                    nema

                                    od 1 do 3

                                    nema

                                    od 1 do 3

                                    nema

                                    od 1 do 3

                                    Smjer

                                    Ne

                                    Simbol

                                    Da

                                    Simbol

                                    Pravi oblik

                        (f)

                        Informacije o baznim stanicama AIS-a, navigacijskim pomagalima AIS-a (AtoN) i AIS-ovim transponderima za traganje i spašavanje (SART) mogu se prikazati ako se njihovi simboli mogu razlučiti od ostalih simbola (npr. simboli 2.10. i 2.11. IEC-a 62288 izdanje 2., tablica A.2.).

                        (g)

                        Moraju se prikazati informacije zaprimljene uređajem AIS-a ako se zahtijevaju lokalnim policijskim propisima.

                        (h)

                        Korisnik može pregledati sve informacije odaslane AIS-om.

                  5.2.   Navigacijski način rada

                        (a)

                        U navigacijskom načinu rada prikaz Inland ECDIS-a integriran je s radarskim informacijama vlastitog plovila.
                        Radarske informacije moraju se jasno razlikovati od informacija SENC-a.

                        (b)

                        Integrirani prikaz u skladu je sa zahtjevima za radare na unutarnjim vodnim putovima kako je navedeno u poglavlju 4.14. odjeljka 4. ovog Priloga.

                        (c)

                        Karta i radarska slika poklapaju se veličinom, položajem i orijentacijom unutar granica kako je navedeno u poglavljima 3.4. i 8.3.2. odjeljka 4. ovog Priloga.

                        (d)

                        Integrirani prikaz prikazuje se samo u orijentaciji „pramčanicom gore”. Ostale orijentacije dopuštene su u sustavima s dodatnim odobrenjem tipa za pomorski ECDIS. Ako se na europskim unutarnjim vodnim putovima takav sustav koristi u prikazu pravog kretanja i/ili sa sjeverom gore, smatra se da je u informacijskom načinu rada.

                        (e)

                        Postoji mogućnost da operater namjesti vrijednosti otklona između pozicije pozicijskog senzora i radarske antene plovila tako da se prikaz SENC-a poklapa s radarskom slikom.

                        (f)

                        Postoji mogućnost da operater jednom radnjom privremeno ukloni informacije ECDIS-a ili radarske informacije.

                        (g)

                        Pozicija plovila izvodi se iz sustava stalnog pozicioniranja čija je točnost u skladu sa zahtjevima za sigurnu plovidbu.

                        (h)

                           Navigacijski način rada upozorava na prekid dotoka podataka iz sustava za određivanje pozicije.
                        Također, navigacijski način rada ponavlja, no samo u obliku upozorenja, svaki alarm ili upozorenje koje mu pošalje sustav za određivanje pozicije.

                        (i)

                        Sustav za pozicioniranje i SENC temelje se na istom geodetskom datumu.

                        (j)

                        U navigacijskom načinu rada podaci iz točke (c) poglavlja 3.1. i iz prve do sedme alineje ovog odjeljka te sljedeći elementi uvijek su vidljivi i ne smiju ih zakloniti drugi objekti:

                                    —

                                    pramčanica (kako se zahtijeva u ETSI EN 302 194-1, vidjeti dokument iz odjeljka 1. poglavlja 2. točke (f),

                                    —

                                    azimutna linija (kako se zahtijeva u ETSI EN 302 194-1, vidjeti dokument iz odjeljka 1. poglavlja 2. točke (f),

                                    —

                                    daljinske kružnice (kako se zahtijeva u ETSI EN 302 194-1, vidjeti dokument iz odjeljka 1. poglavlja 2. točke (f),

                                    —

                                    navigacijske linije (kako se zahtijeva u ETSI EN 302 194-1, vidjeti dokument iz odjeljka 1. poglavlja 2. točke (f)

                                    —

                                    P-linije,

                                    —

                                    plutače,

                                    —

                                    simboli Inland AIS-a,

                                    —

                                    oznake Inland AIS-a (ako se prikazuju),

                                    —

                                    informacije koje pomažu pri navigaciji (AtoN).

                              Korisnik mora moći mijenjati razinu transparentnosti prekrivajuće radarske slike. Oznake Inland AIS-a moraju se moći isključiti ručno ili ograničavanjem vremena njihova prikaza.

                        (k)

                        Informacije o poziciji i orijentaciji drugih plovila koje nisu prikupljene vlastitim radarom, nego drugim komunikacijskim vezama, prikazuju se samo ako su aktualne (gotovo u stvarnom vremenu) i točnosti su koja se zahtijeva za potpomaganje taktičke i operativne plovidbe. Ne prikazuju se informacije o poziciji vlastitog plovila primljene od repetitorske stanice.

                        (l)

                        Budući da su informacije o praćenju i određivanju položaja (primjerice AIS) drugih plovila korisne za planiranje prolaska pokraj njih, no ne i tijekom samog prolaska, simboli praćenja i određivanja položaja ne smiju remetiti radarsku sliku tijekom prolaska pokraj njih te potom postupno blijede i nestaju. Poželjno je da aplikacija dopušta brodarcu da odredi područje gdje će simbol postupno izblijediti.

                        (m)

                        Ako je dostupan smjer drugih plovila, njihov se položaj i orijentacija prikazuju:

                                    —

                                    usmjerenim trokutom, ili

                                    —

                                    stvarnim obrisom (u mjerilu).

                              U svim ostalim slučajevima primjenjuje se generički simbol (preporučuje se osmerokut; krug se ne koristi u aplikacijama odobrenima prema pomorskim standardima).

                        (n)

                        Informacija da drugo plovilo ima plave stošce ili svjetla može se prikazati različitom bojom od simbola plovila. Broj plavih stožaca/svjetala prikazuje se samo u izbornom izvješću.

                        (o)

                        Informacija o namjeri drugog plovila da prođe s desne strane (plavi znak) prikazuje se samo s desne strane simbola usmjerenog trokuta ili oblika u mjerilu i to ako je dostupan smjer tog plovila. Ako je informacija o smjeru nedostupna, informacija o namjeri prikazuje se samo u obliku neovisnom o smjeru.

                        (p)

                        Informacije o baznim stanicama AIS-a, navigacijskih pomagala AIS-a (AtoN) i AIS-ovih transpondera za traganje i spašavanje (SART) mogu se prikazati ako se njihovi simboli mogu razlučiti od ostalih simbola (npr. simboli 2.10. i 2.11. IEC-a 62288 izdanje 2., tablica A.1.).

                  5.3.   Radni i nadzorni elementi

                        (a)

                        Inland ECDIS projektiran je prema ergonomskim načelima i prilagođen korisniku.

                        (b)

                        Oprema Inland ECDIS-a ima minimum radnih i nadzornih elemenata (vidjeti odjeljak 4. ovog Priloga).

                        (c)

                        Radni i nadzorni elementi, kao i pokazivači povezanih senzora, mogu biti ugrađeni u Inland ECDIS.

                        (d)

                        Do standardnih postavki i postavki koje je odredio korisnik lako se dolazi.

                  6.   VEZE S DRUGOM OPREMOM

                        (a)

                        Inland ECDIS ne smije štetno djelovati na rad povezane opreme. Također, povezivanje dodatne opreme ne smije poremetiti rad Inland ECDIS-a.

                        (b)

                        Inland ECDIS sposoban je generirati informacije namijenjene drugim sustavima, primjerice u svrhu elektroničkog izvješćivanja.

                        (c)

                        Ispunjeni su relevantni zahtjevi za komande i pokazivače za povezanu opremu.

                  7.   UPOZORENJA I ALARMI
            7.1.   Ugrađena oprema za ispitivanje (BITE)

            Inland ECDIS u navigacijskom načinu rada opremljen je za automatsko ili ručno ispitivanje ispravnosti glavnih funkcija na plovilu. U slučaju pogreške prikazuje se modul u kojem se dogodila.
            7.2.   Neispravan rad

                        (a)

                        Inland ECDIS u navigacijskom načinu rada odgovarajućim alarmom ili drugačijim signalom označava neispravan rad sustava (vidjeti odjeljak 4. poglavlje 9. ovog Priloga).

                        (b)

                        Inland ECDIS u informacijskom načinu rada odgovarajućim alarmom ili drugačijim signalom označava da nema podataka iz, ako su spojeni, prijamnika GNSS-a, AIS-a i uređaja za nadzor smjera.

                        (c)

                        Inland ECDIS odgovarajućim alarmom ili drugačijim signalom upozorava ako zbog neispravnog rada opreme informacije nisu prikazane točno.

                  8.   POVRATAK U PRETHODNO STANJE
            8.1.   Nedovoljno točno određena pozicija SENC-om

               U navigacijskom načinu rada SENC se automatski isključuje ako pozicija određena SENC-om ne odgovara radarskoj slici unutar granica iz odjeljka 4. poglavlja 5.1. i 5.2. ovog Priloga.
            8.2.   Kvarovi

                        (a)

                        Ako Inland ECDIS u navigacijskom načinu rada ima očit kvar, uključuje se odgovarajući alarm (vidjeti odjeljak 4. poglavlja 4.16. i 9. ovog Priloga).

                        (b)

                        Osiguravaju se uređaji koji omogućuju sigurno preuzimanje funkcija Inland ECDIS-a u navigacijskom načinu rada kako bi se izbjeglo da kvar Inland ECDIS-a izazove pogibeljnu situaciju.

                  9.   IZVOR NAPAJANJA U NAVIGACIJSKOM NAČINU RADA
            Inland ECDIS ima vlastito, odvojeno napajanje s osiguračem.

               ODJELJAK 2.

                  PODATKOVNI STANDARD ZA INLAND ENC-ove

            1.   UVOD

                        (a)

                        Podatkovni standard za Inland ENC-ove opisuje tehničke specifikacije koje se rabe za:

                                    —

                                    razmjenu digitalnih hidrografskih podataka među državnim tijelima nadležnima za unutarnje vodne putove, i

                                    —

                                    njihovu distribuciju proizvođačima, brodarcima i ostalim korisnicima.

                        (b)

                        Podatkovni standard koristi se za izradu Inland ENC-ova i batimetrijskih Inland ENC-ova. Inland ENC-ovi i batimetrijski Inland ENC-ovi prenose se i distribuiraju tako da se očuva integritet podataka.

                        (c)

                        Ovaj podatkovni standard temelji se na dokumentu iz točke 2. podtočke (a) odjeljka 1. („S-57”).

                        (d)

                        Ovaj podatkovni standard opisuje potrebne dodatke i objašnjenja S-57 te primjenu S-57 za potrebe korištenja u aplikacijama Inland ECDIS-a.

                        (e)

                        Ovaj podatkovni standard u skladu je sa standardima i propisima navedenima u točki 2. podtočkama (h) i (j) odjeljka 1.

                  2.   TEORETSKI MODEL PODATAKA
            Opis teoretskog modela podataka u dijelu 2. dokumenta S-57 vrijedi za teoretski model podataka Inland ENC-ova i batimetrijskih Inland ENC-ova.
            3.   STRUKTURA PODATAKA
            Opis strukture podataka u dijelu 3. dokumenta S-57 vrijedi za strukturu podataka Inland ENC-ova i batimetrijskih Inland ENC-ova.
            4.   PROIZVODNA SPECIFIKACIJA ZA INLAND ENC-ove I BATIMETRIJSKE INLAND ENC-ove
            Proizvodna specifikacija za Inland ENC-ove i batimetrijske Inland ENC-ove proizvođačima karata omogućuje izradu dosljednih Inland ENC-ova ili batimetrijskih Inland ENC-ova, a proizvođačima sustava učinkovitu primjenu tih podataka u Inland ECDIS-u koji odgovara izvedbenom standardu za Inland ECDIS utvrđenom u odjeljku 1.
            Podaci za ENC-ove stavljaju se na raspolaganje svim proizvođačima aplikacija. Inland ENC proizvodi se u skladu s pravilima određenima u dokumentu iz točke 2. podtočke (h) odjeljka 1. ovog Priloga, a kodira se pomoću sljedećih ondje navedenih dokumenata:

                        (a)

                        kataloga objekata Inland ENC-a i

                        (b)

                        pravila opisanih u vodiču za kodiranje Inland ENC-a.

                  Batimetrijski Inland ENC proizvodi se u skladu s pravilima određenima u dokumentu iz točke 2. podtočke (j) odjeljka 1. ovog Priloga, a kodira se pomoću:

                        (c)

                        kataloga objekata batimetrijskog Inland ENC-a iz točke 2. podtočke (j) odjeljka 1. ovog Priloga i

                        (d)

                        pravila opisanih u vodiču za kodiranje Inland ENC-a iz točke 2. podtočke (h) odjeljka 1. ovog Priloga.

                  Inland ENC-ovi i batimetrijski Inland ENC-ovi odobreni za navigacijski način rada proizvode se u skladu s „podatkovnim standardom” i „proizvodnom specifikacijom” iz ovog odjeljka.

               ODJELJAK 2.A

                  KODOVI ZA PROIZVOĐAČE I VODNE PUTOVE (DODATAK KODOVIMA PROIZVOĐAČA ENC-a IHO–S-62)

            Kodovi za proizvođače Inland ENC-ova, kao i registracijski postupak, isti su kao u dokumentu iz točke 2. podtočke (b) odjeljka 1. ovog Priloga („IHO S-62”).
            Upravna tijela ili privatna trgovačka društva koja proizvode Inland ENC-ove, a nisu već navedena u IHO-S-62, i upravna tijela ili privatna trgovačka društva koja odluče proizvoditi Inland ENC-ove registriraju kod proizvođača u registru S-100 IHO-a na: http://registry.iho.int/s100_gi_registry/home.php.
            Budući da kod proizvođača nije dovoljan za prosudbu je li Inland ENC prikladan za navigacijski način rada, nadležna tijela iz članka 8. Direktive 2005/44/EZ održavaju i na svojoj službenoj internetskoj stranici objavljuju ažuriran popis Inland ENC-ova odobrenih za navigacijski način rada unutar svojeg geografskog područja odgovornosti. Popis sadržava naziv datoteke ćelije ENC-a, pokrivenu dionicu unutarnjeg vodnog puta, broj izdanja, datum objave i popis dostupnih datoteka za ažuriranje na trenutačno važeće izdanje, također s datumima objave. Popis sadržava sve Inland ENC-ove za koje ćelija ispunjava zahtjeve u smislu minimalnog sadržaja i za koje je odobrena za navigacijski način rada.
            Obavijesti nadležnim tijelima u skladu s člankom 8. Direktive 2005/44/EZ sadržavaju informacije o geografskom području odgovornosti i službenoj internetskoj stranici nadležnih tijela. Države članice odmah obavješćuju Komisiju o svakoj promjeni.
            U imenima datoteka IENC-ova koriste se sljedeći kodovi vodnih putova:

                        Kod vodnog puta

                        Naziv vodnog puta

                        Napomena

                        AC

                        Albertkanaal/Canal Albert

                        AKL

                        Afleidingskanaal van de Leie

                        BA

                        Balaton

                        BCR

                        Branche de la Croyère

                        BED

                        Benedendijle

                        BEN

                        Beneden-Nete

                        BEZ

                        Beneden-Zeeschelde

                        BH

                        Kanaal Bocholt - Herentals

                        BK

                        Boudewijn Kanaal

                        BLO

                        Branche de La Louvière

                        BME

                        Basse-Meuse

                        BN

                        Kanaal Briegden - Neerharen

                        BOS

                        Bovenschelde

                        BOZ

                        Boven-Zeeschelde

                        BRW

                        Beetzsee-Riewendsee-Wasserstraße

                        BSK

                        Berlin-Spandauer
                        Schifffahrtskanal

                        Uključujući Westhafenkanal i Charlottenburger Verbindungskanal

                        BZ

                        Beneden Zeeschelde

                        CCB

                        Canal Charleroi-Bruxelles

                        CCG

                        Canal du Centre à Grand Gabarit

                        CHV

                        Canal de Haccourt à Visé

                        CLA

                        Canal de Lanaye

                        CMO

                        Canal de Monsin

                        CPC

                        Canal Pommeroeul-Condé

                        D

                        Dunav

                        Uključujući rukavac Sulina

                        DA

                        Rukavac Dunav–Chilia

                        DAW

                        Dahme-Wasserstraße

                        DB

                        Dunare Borcea

                        DCC

                        Dunav
                        Kanal Cernovoda

                        DE

                        Dortmund-Ems Kanal

                        DEN

                        Dender

                        DHK

                        Datteln-Hamm-Kanal

                        DDT

                        Dijledoortocht

                        DKW

                        Kanaal Dessel - Kwaadmechelen

                        DR

                        Drava

                        DTS

                        Kanaal Dessel - Turnhout - Schoten

                        DUK

                        Ráckevei-Duna

                        DUM

                        Mosoni-Duna

                        DUR

                        Gekanaliseerde Durme (Beneden-Durme)

                        DUS

                        Szentendrei-Duna

                        DV

                        Dunarea Veche

                        EL

                        Elbe

                        ELK

                        Elbe-Lübeck-Kanal

                        EH

                        Elbe-Havel-Kanal

                        EMS

                        Ems

                        EPP

                        Embranchement Principal

                        ES

                        Elbe-Seiten-Kanal

                        EV

                        Estuaire Vaart

                        Plovidba ušćem između Zeebruggea i nizozemske granice

                        GA

                        Sf. Gheorghe-Arm

                        GMO

                        Grand Large de Mons

                        GPE

                        Grand Large de Péronnes

                        HES

                        Haut-Escaut

                        HO

                        Havel-Oder-Wasserstraße

                        HVK

                        Havelkanal

                        IJZ

                        Ijzer

                        KB

                        Kanaal naar Beverlo

                        KBK

                        Kanaal Bossuit - Kortrijk

                        KGO

                        Kanaal Gent-Oostende

                        KGT

                        Kanaal Gent-Terneuzen

                        KK

                        Küstenkanal

                        KLD

                        Kanaal Leuven - Dijle

                        KND

                        Kanaal Nieuwpoort - Duinkerken

                        KPN

                        Kanaal Plassendale- Nieuwpoort

                        KRL

                        Kanaal Roeselare - Leie

                        KTR

                        Kanaltrave

                        KVE

                        Kanaal van Eeklo

                        LA

                        Lahn

                        LOK

                        Lokanaal

                        LR

                        Leie/Lys River

                        MA

                        Main

                        MD

                        Main-Donau-Kanal

                        ME

                        Mueritz-Elde- Wasserstraße

                        MEU

                        Meuse

                        ML

                        Mittelland-Kanal

                        MMI

                        Meuse Mitoyenne Sud

                        MO

                        Mosel

                        MOE

                        Moervaart

                        N

                        Dnipro

                        NBP

                        Canal Nimy-Blaton-Péronnes

                        NE

                        Neckar

                        ND

                        Desna

                        NOK

                        Nord-Ostsee-Kanal

                        NPR

                        Prypiat

                        NSU

                        Sula

                        NTK

                        Netekanaal

                        NVO

                        Vorskla

                        OD

                        Oder

                        OL

                        Olt

                        PE

                        Peene

                        PHV

                        Potsdamer Havel

                        PK

                        Plassendale Kanaal

                        RH

                        Rhine

                        RHK

                        Rhein-Herne-Kanal

                        RL

                        Nederrijn/Lek

                        ROG

                        Ringvaart om Gent

                        RU

                        Ruhr

                        RUP

                        Rupel

                        SA

                        Sava

                        SAM

                        Sambre

                        SE

                        Schelde

                        SI

                        Sió-csatorna

                        SKH

                        Stichkanal Mittelland-Kanal - Hildesheim

                        SKL

                        Stichkanal Mittelland-Kanal - Hannover-Linden

                        SKO

                        Stichkanal Mittelland-Kanal - Osnabrück

                        SKS

                        Stichkanal Mittelland-Kanal - Salzgitter

                        SL

                        Saale

                        SM

                        Smeermaas

                        SO

                        Spree-Oder-Wasserstraße

                        SPI

                        Spierekanaal

                        SR

                        Saar

                        SRV

                        Schelde-Rijnverbinding

                        TEK

                        Teltowkanal

                        TI

                        Tisza

                        TLE

                        Toeristische Leie (Leie)

                        UH

                        Untere Havel- Wasserstraße

                        UWE

                        Unterweser

                        Od km UWE 0,00

                        VKN

                        Verbindingskanaal Nieuwpoort

                        WA

                        Waal

                        WDK

                        Wesel-Datteln-Kanal

                        WE

                        Mittelweser

                        Do km 366,65/UWE 0,00

                        WOD

                        Westoder

                        ZBS

                        Zeekanaal Brussel-Schelde

                        ZUL

                        Vertakking van Zulte

                        ZWV

                        Zuid-Willemsvaart

               ODJELJAK 3.

                  PRIKAZNI STANDARD ZA INLAND ECDIS

            1.   UVOD

                        (a)

                        Ovaj prikazni standard za Inland ECDIS opisuje tehničke specifikacije koje će se koristiti za prikazivanje podataka Inland ECDIS-a. Prikaz je takav da se ne izgubi nijedna informacija.

                        (b)

                        Ovaj prikazni standard temelji se na dokumentu iz točke 2. podtočke (c) odjeljka 1. („S-52”).

                        (c)

                        Ovaj prikazni standard opisuje potrebne dodatke i objašnjenja S-52 te primjenu S-52 za potrebe korištenja u aplikacijama Inland ECDIS-a.

                        (d)

                        Podaci Inland ECDIS-a prikazuju se u skladu sa zahtjevima prikaznog standarda opisanima u odjeljku 3. i prikazne biblioteke iz točke 2. podtočke (i) odjeljka 1.

                        (e)

                        Definicije pojmova mogu se naći u:

                                    —

                                    dijelu 1. rečenici 5. dokumenta IHO-S-57,

                                    —

                                    dokumentu iz točke 2. podtočke (g) odjeljka 1. ovog Priloga,

                                    —

                                    „Glosaru Inland ECDIS-a” u odjeljku 5. ovog Priloga.

                  2.   PRIKAZNA BIBLIOTEKA ZA INLAND ECDIS
            Skupovi podataka S-57 opisuju podatkovni standard za Inland ENC-ove, ali ne sadržavaju nikakve informacije o tome kako će se podaci prikazivati. Prikaz karte generira se online u aplikaciji Inland ECDIS-a. U tu svrhu aplikacija Inland ECDIS-a koristi računalu razumljive upute za simbolizaciju svakog objekta koji se iscrtava na zaslonu. Standard IHO S-52 obvezan je za prikazivanje ENC-a. Standard S-52 sadržava sva pravila nužna za simbolizaciju i prikazivanje ENC-a na zaslonu.
            Budući da su objekti, atributi i vrijednosti atributa za ENC-ove dopunjeni za Inland ENC-ove i batimetrijske Inland ENC-ove, potrebno je dopuniti standard S-52 kako bi se mogli prikazivati i objekti svojstveni unutarnjim kartama. Sve dopune primjenjuju se na dokument iz odjeljka 1. točke 2. podtočke (c) četvrte alineje ovog Priloga.
            2.1.   Dijelovi S-52 i prikazna biblioteka Inland ECDIS-a

            2.1.1.   Glavni su dijelovi prikazne biblioteke S-52:

                        —

                           biblioteka simbola, vrsta crta i ispuna,

                        —

                           sustav kodiranja bojom koji obuhvaća tablice boja IHO-a za dan, sumrak i noć,

                        —

                           skup simbolizacijskih naredbi od kojih se sastavljaju strojno čitljive upute. Rezultat je simbolizacijska instrukcija koja se redom obrađuje u simbole objekata ENC-a,

                        —

                           skup uvjetnih simbolizacijskih procedura za određivanje prikladne simbolizacije u slučajevima koje određuje brodarčev izbor (npr. sigurna izobata) ili kada su simboli složeni (npr. vršne oznake plutača i plovaka),

                        —

                           skup preglednih tablica koje povezuju opise objekata ENC-a s prikladnim simbolizacijskim instrukcijama prema tomu je li:

                        —

                        veza jednostavna, tj. postoji izravan odnos između opisa objekta i njegova prikaza, primjerice plutače ili kopnenog područja. U tom slučaju pregledna tablica daje simbolizacijsku instrukciju za prikaz simbola, ispune područja ili vrste crte,

                        —

                        veza uvjetna, tj. ovisi o okolnostima, kao pri području dubine, čija ispuna bojom ovisi o izboru sigurne izobate. U tom slučaju pregledna tablica odluku prepušta uvjetnoj simbolizacijskoj proceduri koja poslije bira prikladne simbolizacijske instrukcije.

                  2.1.2.   Inland ECDIS rabi sve dijelove S-52 i dopune:

                        —

                        pregledne tablice,

                        —

                        biblioteku simbola,

                        —

                        uvjetne simbolizacijske procedure.

                  Dopune su opisane u dokumentu iz točke 2. podtočke (i) odjeljka 1.
            2.2.   Pregledne tablice

            2.2.1.   Za svaki geometrijski lik (točka, crta, područje) postoji posebna pregledna tablica. Svaki unos u preglednoj tablici sastoji se od sljedećih polja:

                        (a)

                        šestoznakovnog koda razreda objekta (akronim);

                        (b)

                        kombinacije atributa;

                        (c)

                        simbolizacijskih instrukcija;

                        (d)

                        prioriteta prikaza, 0–9 (usporediv sa slojevima crteža);

                        (e)

                        radarskog koda;

                        (f)

                        kategorija prikaza (osnovni, standardni, sve ostalo);

                        (g)

                        „promatrane skupine”, podrobnije razvrstavanje objekata nego u kategorijama prikaza.

               Slika 1.

               Primjer unosa u preglednoj tablici

            „LNDMRK”,”CATLMK17|”,”SY(TOWERS01)”,”7”,”O”,”OTHER”,”32250”
            U ovom primjeru objekt LNDMRK prikazan je simbolom TOWERS01 s prioritetom 7 ako atribut CATLMK iznosi 17. Objekt prekriva radarsku sliku.
            Prikaz objekata u određenom području koji su sadržani u različitim ćelijama iste svrhe u skladu je s unosima u preglednim tablicama.
            2.2.2.   Prikazna biblioteka daje pet preglednih tablica:

                        —

                        točkaste signature papirnatih karata,

                        —

                        pojednostavnjene točkaste signature,

                        —

                        linijske signature,

                        —

                        jednostavne granice površinskih signatura,

                        —

                        simbolne granice površinskih signatura.

                  2.3.   Uvjetne simbolizacijske procedure (CS)

            Procedure CS generiraju se za objekte za čiju simbolizaciju vrijedi sljedeće:

                        —

                        ovisi o postavkama aplikacije, npr. sigurnoj izobati,

                        —

                        ovisi o drugim objektima, npr. vršnim oznakama i njihovu ustroju,

                        —

                        presložena je da se izravno definira u preglednoj tablici.

                  Procedure CS koje se mijenjaju u Inland ECDIS-u ili u njega uvode povrh procedura CS u S-52 opisane su dokumentu iz odjeljka 1. poglavlja 2. točke (i).
            2.4.   Boje

            Boje koje se primjenjuju u ECDIS-u određene su na apsolutan, o zaslonu neovisan način (korištenjem koordinata CIE-a). Time se osigurava da karte ECDIS-a izgledaju slično na zaslonima različitih proizvođača. Vrijednosti CIE pretvaraju se u vrijednosti RGB softverom za kalibriranje boja koji je proizvođač dužan koristiti.
            Komercijalni zasloni uobičajeni u ovoj grani ispunjavaju te zahtjeve.
            Zbog različitih uvjeta osvjetljenja na mostu plovila potrebno je omogućiti prikaze s različitim stupnjem svjetline. Za svaki stupanj postoji posebna tablica boja.
            Prikazana shema boja odabire se na temelju ergonomskih i fizioloških čimbenika, a prikaz znakova različitim bojama ne smije izazvati miješanje boja pri prekrivanju.
            2.5.   Prikaz obavijesnih oznaka

            Obavijesne oznake koje se nalaze na riječnoj obali na karti se prikazuju generičkim simbolima (notmrk01, notmrk02 i notmrk03). To se ne primjenjuje na obavijesne oznake na mostovima.
            Da bi se simbol mogao prikazati podrobno, slično znaku u stvarnom svijetu, potrebne su dodatne aplikacije i cjelokupan skup objektnih informacija obavijesne oznake koju odabere korisnik.
            Obavijesne oznake na mostovima simboliziraju se u skladu s orijentacijom mosta.
            Obavijesne oznake koje označuju udaljenosti ili brzinu ne simboliziraju se samim brojem, nego samo onim simbolom koji daje opće pravilo ili informaciju.

               ODJELJAK 4.

                  RADNI I IZVEDBENI ZAHTJEVI, METODE ISPITIVANJA I ZAHTIJEVANI REZULTATI ISPITIVANJA

            1.   UVOD
            U ovom se odjeljku pobliže određuju minimalni zahtjevi iz odjeljka 1. ovog Priloga i opisuju metode ispitivanja i zahtijevani rezultati za hardver, softver, funkcije, rad, prikaz i sučelja prema drugoj opremi na plovilu.
            2.   NAČINI RADA I KONFIGURACIJE SUSTAVA
            2.1.   Načini rada

                        (a)

                        Tehničke specifikacije Inland ECDIS-a razlikuju dva načina rada: navigacijski način rada i informacijski način rada.

                        (b)

                        Oprema Inland ECDIS-a namijenjena radu u navigacijskom načinu ispunjava zahtjeve ovog Priloga i standarde navigacijske radarske opreme i pokazivača brzine okreta. Nadležna tijela zahtijevaju da Inland ECDIS-i u navigacijskom načinu rada imaju odobrenje tipa iz točke 2. podtočke (q) odjeljka 1.

                        (c)

                        Za opremu Inland ECDIS-a namijenjenu samo informacijskom načinu rada, zahtjeve ovog odjeljka 4. treba shvatiti kao tehničke (operativne i izvedbene) zahtjeve. Proizvođač mora dokumentirati sukladnost s tim tehničkim zahtjevima. Odobrenje tipa nije potrebno za Inland ECDIS u informacijskom načinu rada. Dokumentacija se stavlja na raspolaganje nadležnim tijelima i korisnicima na njihov zahtjev.

                  2.2.   Konfiguracije sustava

            2.2.1.   Konfiguracija sustava 1: Oprema Inland ECDIS-a, samostalni sustav bez povezanosti s radarom

            U ovoj je konfiguraciji rad moguć samo u informacijskom načinu (vidjeti odjeljak 4.B, sl. 1.).
            2.2.2.   Konfiguracija sustava 2: Oprema Inland ECDIS-a, usporedna instalacija i povezanost s radarom

            Ova konfiguracija sustava omogućuje rad u informacijskom i navigacijskom načinu (vidjeti odjeljak 4.B, sl. 2.).
            2.2.3.   Konfiguracija sustava 3: Oprema Inland ECDIS-a, zaslon dijeljen s povezanom radarskom opremom

            U ovoj se konfiguraciji sustava zaslon radarske opreme dijeli s opremom Inland ECDIS-a. Preduvjet za takav način rada usklađeni su grafički parametri obaju videosignala i videopreklopnik koji omogućuje brzu promjenu izvora videosignala (vidjeti odjeljak 4.B, sl. 3.).
            Ova konfiguracija sustava omogućuje rad u informacijskom i navigacijskom načinu.
            2.2.4.   Konfiguracija sustava 4: Radarska oprema s ugrađenim funkcijama Inland ECDIS-a

            Ova konfiguracija sustava radarski je postav s ugrađenim funkcijama Inland ECDIS-a koji može raditi u informacijskom i navigacijskom načinu (vidjeti odjeljak 4.B, sl. 4.).
            3.   IZVEDBENI ZAHTJEVI
            3.1.   Izvedba hardvera

                        (a)

                        Oprema Inland ECDIS-a u navigacijskom načinu rada projektirana je i proizvedena tako da podnosi uobičajene okolinske uvjete koji prevladavaju na plovilu bez ikakvog smanjenja kvalitete i pouzdanosti. Povrh toga, ne smije ometati rad ostale komunikacijske i navigacijske opreme.

                        (b)

                        U konfiguraciji opisanoj u poglavlju 2.2.4. ovog odjeljka svi dijelovi opreme Inland ECDIS-a postavljeni u kormilarnici ispunjavaju zahtjeve za opremu klase b) „zaštićena od vremenskih uvjeta” kako je navedeno u normi EN 60945, s iznimkom da je ispitni temperaturni raspon ograničen na od 0 °C do + 40 °C (dok je u EN 60945 naveden ispitni temperaturni raspon od – 15 °C do + 55 °C), osim ako u ovom Prilogu nije navedeno drukčije. Za konfiguracije opisane u poglavljima 2.2.2. i 2.2.3. ovog odjeljka dostatna je oznaka sukladnosti CE.

                  3.2.   Izvedba softvera

            Softver za rad, prikaz i funkcionalnost opreme Inland ECDIS-a projektiran je, razvijen, uveden i ispitan u skladu sa softverskim zahtjevima opisanim u odjeljku 4.A ovog Priloga.
            3.3.   Rukovanje

                        (a)

                        Rukovanje sustavom jednostavno je, prikladno i usklađeno s općim standardima korisničkih sučelja. Radno stanje sustava i povezanih tehničkih poduređaja mora se jasno navesti.

                        (b)

                        Komande su svedene na najmanji mogući broj i ograničene na zahtijevani broj.

                        (c)

                        Bežični daljinski upravljači nisu dopušteni.

                        (d)

                        Rad i položaj prekidača za uključivanje i isključivanje (ON/OFF) takvi su da je njima nemoguće nehotično rukovati.

                        (e)

                        Simboli komandi visoki su najmanje 4 mm i čitljivi pri svim uvjetima koji se mogu javiti u kormilarnici.

                        (f)

                        Postoji mogućnost namještanja svjetline i osvjetljenja komandi na zahtijevanu vrijednost.

                  3.4.   Izvedba zaslona

            Za Inland ECDIS u informacijskom načinu rada preporučuju se odredbe iz poglavlja od 3.4.2. do 3.4.7.
            3.4.1.   Dimenzije zaslona

                        (a)

                        U navigacijskom načinu rada najmanja površina prikaza karte i radarske slike iznosi 270 mm x 270 mm.

                        (b)

                        Kad je riječ o informacijskom načinu rada, primjenjivi su zahtjevi iz točke 4.1. podtočke (c) odjeljka 1.

                  3.4.2.   Orijentacija zaslona

                        (a)

                        Pravokutni zaslon može se postaviti u vodoravnu ili uspravnu orijentaciju pod uvjetom da je barem najmanjih dimenzija utvrđenih u odjeljku 3.4.1.

                        (b)

                        Zbog toga što je prostor u tipičnoj kormilarnici plovila unutarnje plovidbe ograničen i što plovilo obično prati os plovnog puta, poželjno je da zaslon bude orijentiran uspravno.

                  3.4.3.   Razlučivost zaslona

            Zahtijeva se razlučivost od 5 m u rasponu od 1 200 m. To znači najveću dimenziju piksela od 2,5 m × 2,5 m, tj. otprilike 1 000 piksela na kraćem rubu zaslona.
            3.4.4.   Boje zaslona

            Sustav može prikazati ergonomski potvrđene kombinacije boja za dan i noć.
            3.4.5.   Svjetlina zaslona

            Postoji mogućnost namještanja svjetline prikaza na svaku zahtijevanu radnu vrijednost. To osobito vrijedi za najmanju vrijednost tijekom noćnog rada.
            3.4.6.   Osvježavanje slike

                        (a)

                        Učestalost osvježavanja slike ne smije biti manja od učestalosti osvježavanja radarske slike (≥ 24 slike na minutu).

                        (b)

                        Između dvaju uzastopnih osvježavanja ne smije biti kolebanja svjetline.

                        (c)

                        Na zaslonima s rasterskim skenom učestalost osvježavanja slike ne smije biti manja od 60 Hz.

                  3.4.7.   Tehnologija prikaza

            Upotrebljavaju se prikazni sustavi koji nisu osjetljivi na magnetna polja koja se mogu pojaviti u kormilarnici plovila unutarnje plovidbe.
            4.   RADNE FUNKCIJE
            4.1.   Načini rada

                        (a)

                        Ako oprema može raditi u oba načina rada, moguće je odabrati između navigacijskog načina rada i informacijskog načina rada.

                        (b)

                        Prikazuje se koji je način rada u uporabi.

                        (c)

                        Poduzimaju se odgovarajuće mjere za sprječavanje nehotičnog isključivanja navigacijskog načina rada.

                  4.2.   Unaprijed određene postavke opreme (spremi/pozovi) u navigacijskom načinu rada

                        (a)

                        Nakon što je se uključi, oprema Inland ECDIS-a unaprijed je namještena na umjerenu svjetlinu koja ne zasljepljuje u tamnom okružju niti sliku čini nevidljivom u svijetlom okružju.

                        (b)

                        Ostali se parametri mogu aktivirati u vrijednostima koje su imali prije isključenja ili koje su spremljene u memoriji.

                  4.3.   Prikaz informacija SENC-a u navigacijskom načinu rada

                        (a)

                        Radarska se slika jasno razlučuje od navigacijske karte neovisno o izabranoj tablici boja.

                        (b)

                        Dopušten je samo jednobojan prikaz stvarne radarske slike.

                        (c)

                        Prikaz kartografskih informacija ne smije zaklanjati ni remetiti dijelove radarske slike. To se osigurava odgovarajućim unosima u pregledne tablice (vidjeti odjeljak 3. ovog Priloga, poglavlje 2.2., polje „radarski kod”). Korisnik mora moći mijenjati razinu transparentnosti prekrivajuće radarske slike.

                        (d)

                        Karta i radarska slika prikazuju se u istom mjerilu.

                        (e)

                        Pramčanica je uvijek vidljiva.

                        (f)

                        Usto, mogu se umetnuti izobate brodarčevog vlastitog plovila i sigurne izobate.

                  4.4.   Orijentacija, pozicioniranje i pomicanje karte

                        (a)

                        U navigacijskom načinu rada dopuštaju se samo orijentacija karte „prikaz relativnog kretanja, pramčanica gore” i prikazi „u središtu” ili „izvan središta”, kako je predviđeno i za radarsku sliku.

                        (b)

                        U informacijskom načinu rada preporučuju se barem orijentacije karte „sjever gore” i „usporedno s osi vodnog puta”, kao i pozicioniranje. Ako je spojen pozicijski senzor, automatski se prikazuje dio karte ovisno o poziciji brodarčevog vlastitog plovila.

                  4.5.   Pozicija i smjer vlastitog plovila

                        (a)

                        U navigacijskom načinu rada pozicija vlastitog plovila uvijek je vidljiva u prikazanom području, bez obzira na to je li „u središtu” ili „izvan središta”, kako je navedeno u dokumentu iz točke 2. podtočke (f) odjeljka 1.

                        (b)

                        U navigacijskom načinu rada pramčanica, crta koja se proteže od središta do vrha prikaza i uvijek je vidljiva, predočuje smjer brodarčevog vlastitog plovila.

                  4.6.   Gustoća informacija

            Postoji mogućnost regulacije gustoće prikaza u najmanje tri stupnja: „minimalni”, „standardni” i „sve informacije”. U posljednjem se uz sadržaj „standardnog” prikaza prikazuju svi ostali objekti, pojedinačno na zahtjev. Svi odgovarajući vidljivi objekti određeni su „izvedbenim standardom” i „prikaznim standardom” (uključujući „Prikaznu biblioteku za Inland ECDIS”) (odjeljci 1. i 3. ovog Priloga).
            4.7.   Dometi/daljinske kružnice

                        (a)

                        U navigacijskom načinu rada prema radarskim se propisima propisuju sljedeći nepromjenjivi dometi i daljinske kružnice:

                                    Dometi

                                    Daljinske kružnice

                                    500 m

                                    100 m

                                    800 m

                                    200 m

                                    1 200  m

                                    200 m

                                    1 600  m

                                    400 m

                                    2 000  m

                                    400 m

                                    4 000  m

                                    800 m

                        (b)

                        Dopušteni su manji i veći dometi s najmanje četiri, a najviše šest daljinskih kružnica.

                        (c)

                        Oprema Inland ECDIS-a u navigacijskom načinu rada ima nepromjenjive daljinske kružnice s razmacima navedenima u točkama (a) i (b) i najmanje jednu promjenjivu daljinsku kružnicu (VRM).

                        (d)

                        Nepromjenjive i promjenjive daljinske kružnice uključuju se i isključuju neovisno jedna o drugoj, a njihov prikaz jasno je raspoznatljiv.

                        (e)

                        Položaj VRM-a i odgovarajuća prikazana udaljenost koriste jednake korake i razlučivost.

                        (f)

                        Funkcije VRM-a i elektroničke azimutne linije (EBL) dodatno se ostvaruju smjeralom i odgovarajućim brojčanim prikazom na kojem se prikazuju udaljenost i orijentacija smjerala.

                  4.8.   Svjetlina slike u navigacijskom načinu rada

                        (a)

                        Postoji mogućnost namještanja svjetline slike na vrijednost nužnu za rad. To se osobito odnosi na rad po mraku.

                        (b)

                        Svjetlinom karte i radarske slike upravlja se odvojeno.

                        (c)

                        Zbog velike razlike u okolinskoj svjetlosti tijekom vedrog dana i tamne noći, uz tablicu boja u izborniku postoji još jedna komanda za osnovnu svjetlinu prikaza.

                  4.9.   Boje slike

            Podržane su barem kombinacije boja sadržane u prikaznoj biblioteci IHO-S-52 6.0. (tablice boja), za dan, sumrak i noć.
            4.10.   Izborno izvješće

                        (a)

                        Postoji mogućnost dobivanja svih povezanih tekstualnih i/ili grafičkih informacija o objektima na karti koje je odabrao korisnik.

                        (b)

                        Te dodatne tekstualne i/ili grafičke informacije ne smiju ometati pogled na vodni put na navigacijskoj karti.

                  4.11.   Mjerna svojstva

                        (a)

                        Dometi i smjerovi imaju mjerna svojstva.

                        (b)

                        Njihova razlučivost i točnost najmanje su poput zaslonskih, no ne smiju nuditi točnije vrijednosti od podataka na karti.

                  4.12.   Upisivanje i uređivanje brodarčevih unosa u kartu

                        (a)

                        Oprema Inland ECDIS-a omogućuje brodarcu da i u navigacijskom i informacijskom načinu rada unosi, pohranjuje, mijenja i briše dodatne informacije na karti (brodarčevi vlastiti objekti).

                        (b)

                        Vlastiti unosi u kartu razlikuju se od podataka SENC-a i ne smiju prekrivati ni kvariti radarsku sliku u navigacijskom načinu rada.

                  4.13.   Učitavanje i ažuriranje SENC-ova

                        (a)

                        Svi ručni postupci koji se odnose na učitavanje ili ažuriranje karata mogući su samo izvan navigacijskog načina rada.

                        (b)

                           Automatsko ažuriranje ne smije narušavati rad navigacijskog prikaza.

                        (c)

                        Ugrađena je funkcija povratka u prijašnje stanje koja omogućuje obnavljanje posljednje kombinacije koja je radila.

                  4.14.   Prikaz i prekrivanje radarske slike

                        (a)

                        Prikaz radarske slike obvezan je kada sustav radi u navigacijskom načinu.

                        (b)

                        Dimenzije, razlučivost i atributi radarske slike ispunjavaju odgovarajuće zahtjeve za radare.

                        (c)

                        Ostali sadržaji slike ne smiju kvariti radarsku sliku (vidjeti također točku 4.3. podtočku (c) ovog odjeljka).

                        (d)

                        Ako su funkcijski zahtjevi ispunjeni, dopušteno je prekrivanje različitih informacijskih slojeva.

                        (e)

                        Prekrivanje informacija koje se odnose na poziciju i orijentaciju drugih plovila dopušteno je samo ako vrijedi sljedeće:

                                    —

                                    informacije su aktualne (dobivaju se u stvarnom vremenu), i

                                    —

                                    informacije nisu starije od najduljih prekida izvješćivanja iz prve tablice u točki 5.1. podtočki (e) odjeljka 1. Simboli se označuju kao zastarjeli ako starost informacija premaši 30 sekundi za plovila koja se kreću. Informacija o poziciji vlastitog plovila ne prikazuje se ako je zaprimljena od repetitorske stanice, nego samo ako je određena brodskim podsustavom.

                        (f)

                        Prekrivajuće informacije izvedene iz uređaja za praćenje i određivanje položaja koje se odnose na poziciju i orijentaciju drugih plovila postupno nestaju sa slike na udaljenosti od plovila koju korisnik može odrediti. Na zaslonu se naznačuje da je ta funkcija aktivna te se navodi raspon ograničenog područja.

                        (g)

                        Ako je dostupan smjer drugih plovila, njihov se položaj i orijentacija prikazuju:

                                    —

                                    usmjerenim trokutom, ili

                                    —

                                    stvarnim obrisom (u mjerilu).

                              U svim ostalim slučajevima primjenjuje se generički simbol (preporučuje se osmerokut; krug se koristi samo u aplikacijama za unutarnju plovidbu).

                        (h)

                        Postoji mogućnost isključenja sloja karte i svih ostalih informacijskih slojeva i prikaza samo radarske slike jednim lako pristupačnim upravljačkim elementom ili područjem izbornika.

                        (i)

                        Ako sustav nadzora kvalitete i vjerodostojnosti opreme Inland ECDIS-a prepozna da se karta ne može orijentirati i/ili pozicionirati s točnošću koja se zahtijeva ovim Prilogom, na zaslonu se prikazuje alarm, a karta se automatski isključuje. Ako nema radarskog signala, prikazuje se informacijski način rada. U oba se slučaja na to svrće pozornost upozorenjem ili alarmom. Uključivanje/isključivanje uvijek se može provesti ručno.

                  4.15.   Funkcije Inland ECDIS-a s izravnim pristupom

                        (a)

                        Sljedeće radne funkcije zahtijevaju izravan pristup:

                                    —

                                    DOMET,

                                    —

                                    SVJETLINA,

                                    —

                                    BOJE,

                                    —

                                    GUSTOĆA INFORMACIJA.

                        (b)

                        Te funkcije imaju svoje upravljačke elemente ili područja u izborniku, raspoređena na najvišoj razini izbornika i stalno vidljiva.

                  4.16.   Stalno vidljivi parametri funkcija

            Sljedeći su parametri funkcija stalno vidljivi:

                        —

                        trenutačni DOMET,

                        —

                        STATUS senzora (u navigacijskom načinu rada): ugođenost radara, kvaliteta pozicije, alarmi; u informacijskom načinu rada: ako su spojeni, prijamnik GNSS-a, AIS i uređaj za nadzor smjera),

                        —

                        izabrani VODOSTAJ (ako postoji),

                        —

                        izabrana SIGURNA DUBINA (ako postoji),

                        —

                        izabrana GUSTOĆA INFORMACIJA.

                  5.   SERVISNE FUNKCIJE
            Servisne funkcije zaštićene su zaporkom ili drugim prikladnim mjerama protiv neovlaštenog pristupa. Nije ih moguće izabirati u navigacijskom načinu rada.
            Zahtjevi iz poglavlja od 5.1. do 5.3. primjenjivi su samo u navigacijskom načinu rada.
            5.1.   Statični ispravak položaja karte

                        (a)

                        Pozicija brodarčevog vlastitog plovila prikazuje se u „središtu” ili „izvan središta” na zaslonu u skladu sa zahtjevima za radar. Položaj karte odgovara položaju radarske slike. Pod pretpostavkom unosa apsolutnog položaja, dopuštena statična razlika između stvarnog položaja radara i prikazanog radarskog središta ne smije premašiti 1 m.

                        (b)

                        Postoji mogućnost ispravka pogreške otklona (udaljenosti između pozicija pozicijskog senzora i radarskog senzora).

                  5.2.   Statični ispravak orijentacije karte

                        (a)

                        Razlika između orijentacije pramčanice i osi plovila ne smije biti veća od ± 1,0 stupnja.

                        (b)

                        Karta i radarska slika jednake su orijentacije. Statična pogreška smjera između pramčanice i orijentacije karte manja je od ± 0,5 stupnja.

                  5.3.   Konfiguracija sučelja

                        (a)

                        Postoji mogućnost konfiguriranja sučelja za povezane senzore, aktore i signale.

                        (b)

                        Sučelja odgovaraju postojećim specifikacijama sučelja utvrđenima u dokumentu iz točke 2. podtočke (l) odjeljka 1. i specifikacijama sučelja za pokazatelje brzine okreta (20 mV/°/min) utvrđenima u dokumentu iz točke 2. podtočke (d) odjeljka 1.

                  6.   ISPITIVANJE HARDVERA I POTREBNE POTVRDE

                        (a)

                        Ispitivanje se sastoji od usporedbe opreme podvrgnute ispitivanju (EUT) sa zahtjevima ovog Priloga.

                        (b)

                        Potvrđena jednakovrijedna ispitivanja te potvrđeni i dokumentirani rezultati ispitivanja prihvaćaju se bez ponovnih ispitivanja.

                        (c)

                        Cjelokupno poglavlje 6. vrijedi za navigacijski način rada, s tim da se zahtjevi u kojima se ne upućuje izričito na navigacijski način rada odnose i na informacijski način rada.

                  6.1.   Otpornost na okolinske uvjete u navigacijskom načinu rada

                        (a)

                        Oprema Inland ECDIS-a, kako je opisana u poglavlju 2.2.4. ovog odjeljka, ispunjava zahtjeve dokumenta iz točke 2. podtočke (k) odjeljka 1. u pogledu otpornosti na okolinske uvjete (vlažnost, vibracije i temperatura; ovaj posljednji smanjen je u skladu s poglavljem 3.1. ovog odjeljka) i elektromagnetne kompatibilnosti.

                        (b)

                        Dobavljač ili njegov predstavnik dostavlja odgovarajuću izjavu o sukladnosti ovlaštenog laboratorija.

                  6.2.   Dokumentacija opreme

            Provjerava se je li tehnička dokumentacija potpuna, prikladna i razumljiva te dostatna za instaliranje, konfiguriranje i rad opreme bez poteškoća.
            6.3.   Sučelja

                        (a)

                        Sva sučelja točno su i potpuno dokumentirana.

                        (b)

                        Elektronički sklopovi otporni su na ispade, u mehaničkom i elektroničkom pogledu, i ne smiju štetno djelovati na povezanu opremu.

                  6.4.   Obilježja radnih komandi

            Sve radne komande provjeravaju se s obzirom na ergonomski i funkcionalni način rada i ispunjavaju zahtjeve ovog Priloga.
            6.5.   Obilježja zaslona u navigacijskom načinu rada

            Zaslon ispunjava sve zahtjeve ovog Priloga u vezi s dimenzijama, predočivim bojama, razlučivošću i promjenom svjetline.
            7.   ISPITIVANJE PRIKAZA, RADA I FUNKCIONALNOSTI KARTE
            7.1.   Priprema opreme koja se podvrgava ispitivanju (EUT)

            EUT se postavlja, sastavlja i povezuje prema uputama za instalaciju. Nakon uključenja učitava se ispitni SENC.
            7.2.   Ispitivanje načina rada

            Redom se pokreću i ispituju svi načini rada opisani u uputama za uporabu. Ispunjavaju se zahtjevi iz poglavlja 4. ovog odjeljka.
            7.3.   Ispitivanje prikazanih objekata

            Ispituje se jesu li svi objekti koje sadržava SENC vidljivi i prikazuju li se ispravno. U svrhu te provjere gustoća informacija namješta se na „svi objekti”. Sustav je sposoban prikazati barem sve objekte prema prikaznom standardu za Inland ECDIS (odjeljak 3. ovog Priloga). Usto, dopušteni su drugi skupovi simbola koje korisnik može izabrati.
            Ako se za prikaz bilo kojih kartografskih informacija primjenjuju simboli koji odstupaju od dokumenta iz odjeljka 1. poglavlja 2. točke (i), prikazne biblioteke Inland ECDIS-a, tada su oni:

                        —

                        čitljivi,

                        —

                        jasnog i nedvosmislenog značenja,

                        —

                        dovoljno krupni da podržavaju nominalnu udaljenost promatranja.

                  Simboli dodani prikaznoj biblioteci ECDIS-a jasno se razlikuju od simbola iz prikazne biblioteke.
            7.4.   Ispitivanje gustoće informacija ovisne o mjerilu (SCAMIN)

                        (a)

                        Ispituje se je li funkcionalnost SCAMIN (najmanje mjerilo u kojem se objekt može primjenjivati za ECDIS-ov prikaz) pravilno namještena.

                        (b)

                        Za to se ispitivanje koristi domet u kojem je objekt vidljiv prema svojoj enumeraciji SCAMIN (vidjeti poglavlje 8.4. dokumenta iz točke 2. podtočke (h) odjeljka 1.).

                  7.5.   Ispitivanje kolebanja svjetline u navigacijskom načinu rada

            Opremom Inland ECDIS-a rukuje se u mračnoj prostoriji, a svjetlina se namješta na najmanji stupanj. Svjetlina objekata ne smije premašiti 15 cd/m2, a pozadine 0,5 cd/m2.
            7.6.   Ispitivanje boja

            Ispituje se sukladnost s ovim Prilogom redom svih tablica boja S-52 koje korisnik može izabrati.
            7.7.   Ispitivanje mjernih funkcija

                        (a)

                        Sve brojčano prikazane vrijednosti elektroničke azimutne linije (EBL) i promjenjive daljinske kružnice (VRM) točno odgovaraju analognim položajima EBL-a i VRM-a (ili odgovaraju koordinatama smjerala).

                        (b)

                        Razlučivost i koraci brojčanog prikaza jednaki su analognim vrijednostima EBL-a i VRM-a.

                  7.8.   Ispitivanje funkcije ažuriranja karte

            Prije i poslije svakog koraka ispitivanja brojevi inačica učitanih SENC-ova i ažuriranja prizivaju se kako je opisano u uputama za uporabu i prikazuju na zaslonu.

                        —

                        Korak 1.: učitavanje ispitnog SENC-a,

                        —

                        korak 2.: ažuriranje ispitnog SENC-a,

                        —

                        korak 3.: provjera funkcije povratka u prijašnje stanje,

                        —

                        korak 4.: učitavanje novog SENC-a.

                  Postoji mogućnost da se nakon ažuriranja prizovu i prikažu svi objekti obuhvaćeni ažuriranjem.
            7.9.   Ispitivanje objekata prikazanih u više od jedne ćelije za isto područje

                        (a)

                        Ispituje se jesu li svi objekti sadržani u ispitnom SENC-u i dodatnom prekrivajućem ispitnom SENC-u vidljivi i pravilno prikazani. U svrhu te provjere gustoća informacija namješta se na „svi objekti”.

                        (b)

                        Ispituje se je li moguće izabrati jednu ili više određenih ćelija za prikaz ako postoji nekoliko ćelija različitih proizvođača za isto područje i istu svrhu.

                        (c)

                        Ispituje se je li ispitni batimetrijski Inland ENC točno prikazan zajedno s osnovnim SENC-om prema poglavlju 6. dokumenta iz točke 2. podtočke (i) odjeljka 1.

                  8.   ISPITIVANJE PRIKAZA I RADA RADARSKE SLIKE U NAVIGACIJSKOM NAČINU RADA
            8.1.   Pripreme

                        (a)

                        Za potrebe ispitivanja, proizvođač ili dobavljač sustav koji se odobrava (oprema podvrgnuta ispitivanju – EUT) oprema serijskim sučeljem koje daje jednake aktualne vrijednosti (u obliku nizova koji su u skladu s dokumentom iz točke 2. podtočke (l) odjeljka 1.) pozicije i smjera kao one s pomoću kojih se pozicionira i orijentira karta.

                        (b)

                        Tijekom ispitivanja koristi se referentni sustav s čijim se vrijednostima pozicije i smjera uspoređuju vrijednosti EUT-a.

                        (c)

                        EUT se povezuje s bilo kojim homologiranim radarskim uređajem (prema izboru dobavljača).

                        (d)

                        Domet i smjer radarske slike prilagođavaju se s obzirom na pramčanicu.

                  8.2.   Ispitivanje radarske slike bez podložene karte

                        (a)

                        Ako oprema Inland ECDIS-a prikazuje radarsku sliku, ali radom radara i dalje upravlja radarska oprema (vidjeti odjeljak 4.B, slike 2. i 3.), radarska slika na opremi Inland ECDIS-a smatra se „kćerinskim prikazom” elementa radarske opreme. U tom slučaju, radarska slika ispunjava odgovarajuće zahtjeve za prikazni uređaj i sliku u okviru zahtjeva za radare i pokazivače brzine okreta kako su utvrđeni u dokumentu iz točke 2. podtočke (f) odjeljka 1.

                        (b)

                        Ako je EUT radarski sustav s ugrađenom funkcionalnošću Inland ECDIS-a (vidjeti odjeljak 4.B, slika 4.), tada moraju biti ispunjeni svi zahtjevi standarda za radarsku opremu i pokazivače brzine okreta kako su utvrđeni u dokumentu iz točke 2. podtočke (f) odjeljka 1.

                  8.3.   Ispitivanje radarske slike, prekrivajućih informacija o drugim plovilima i podložene karte

            Oprema Inland ECDIS-a instalirana je u referentnoj sredini. To može biti stvarna sredina (na plovilu) ili simulirana. Informacije o poziciji i orijentaciji drugih plovila (u skladu s tehničkim specifikacijama Inland AIS-a) prikazuju se u nekoliko vremenskih razdoblja.
            8.3.1.   Ispitivanje prekrivajuće radarske slike

                        (a)

                        Slika karte ne smije kvariti radarsku sliku (vidjeti točku 4.3. podtočku (c) ovog odjeljka).

                        (b)

                        Sloj informacija o poziciji i orijentaciji drugih plovila prikazuje se samo ako vrijedi sljedeće:

                                    —

                                    informacije su aktualne (dobivaju se u stvarnom vremenu), i

                                    —

                                    informacije nisu starije od najduljih prekida izvješćivanja iz prve tablice u točki 5.1. podtočki (e) odjeljka 1., Izvedbeni standard za Inland ECDIS. Simboli se označuju kao zastarjeli ako starost informacija premaši 30 sekundi za plovila koja se kreću. Informacija o poziciji vlastitog plovila ne prikazuje se ako je zaprimljena od repetitorske stanice.

                        (c)

                        Prekrivajuće informacije izvedene iz uređaja za praćenje i određivanje položaja koje se odnose na poziciju i orijentaciju drugih plovila postupno nestaju sa slike na udaljenosti od plovila koju korisnik može odrediti. Na zaslonu se naznačuje da je ta funkcija aktivna te se navodi raspon ograničenog područja.

                        (d)

                        Ako je dostupan smjer drugih plovila, njihov se položaj i orijentacija prikazuju:

                                    —

                                    usmjerenim trokutom, ili

                                    —

                                    stvarnim obrisom (u mjerilu).

                              U svim ostalim slučajevima primjenjuje se generički simbol (preporučuje se osmerokut; krug se koristi samo u aplikacijama za unutarnju plovidbu).

                        (e)

                        Postoji mogućnost isključenja sloja karte i svih ostalih informacijskih slojeva i prikaza samo radarske slike jednim lako pristupačnim upravljačkim elementom ili područjem izbornika.

                        (f)

                        Slika karte osvježava se najkasnije kada i radarska slika.

                  8.3.2.   Ispitivanje položaja i orijentacije karte

                        (a)

                        Statični otklon položaja karte manji je od ± 5 m za sve udaljenosti do 2 000 m.

                        (b)

                        Pogreška statičnog otklona orijentacije azimuta radara i slike karte manja je od ± 0,5 stupnja.

                        (c)

                        Ispravljanje parametara iz točaka (a) i (b) prikazuje se u servisnom načinu rada.

                        (d)

                        Dinamično odstupanje orijentacije karte na brzinama okreta manjima od ± 60 °/min manje je od ± 3 stupnja.

                        (e)

                        Ta se ispitivanja obavljaju vizualno ili evaluacijom izmjerenih podataka.

                  8.3.3.   Ispitivanje sukladnosti mjerila

            Kartografske informacije uspoređuju se s dobro poznatim referentnim točkama na radarskoj slici kako bi se ispitalo je li mjerilo karte dovoljno usklađeno s radarskim mjerilom.
            9.   ISPITIVANJE ALARMA I UPOZORENJA

                        (a)

                        Ispituju se alarmi koje generira sama oprema Inland ECDIS-a, kao i proslijeđeni alarmi iz senzora povezanih s Inland ECDIS-om.

                        (b)

                        Postupak ispitivanja u navigacijskom načinu rada sastoji se od sljedećih situacija:

                                    —

                                    pogreška u opremi Inland ECDIS-a (ugrađena oprema za ispitivanje – BITE),

                                    —

                                    nema signala pozicijskog senzora,

                                    —

                                    nema radarskog signala,

                                    —

                                    nema signala brzine okreta,

                                    —

                                    nema signala smjera,

                                    —

                                    nemogućnost poklapanja radarske karte,

                                    —

                                    nema signala AIS-a.

                        (c)

                        Postupak ispitivanja u informacijskom načinu rada sastoji se od sljedećih situacija:

                                    —

                                    pogreška u opremi Inland ECDIS-a (ugrađena oprema za ispitivanje – BITE),

                                    —

                                    nema signala pozicijskog senzora,

                                    —

                                    nema signala smjera,

                                    —

                                    nema signala AIS-a.

                  Proizvođači Inland ECDIS-a moraju u dokumentaciji sustava potvrditi da sustav uključuje te postupke ispitivanja i signalne pokazatelje u informacijskom načinu rada.
            10.   ISPITIVANJE POVRATKA U PRETHODNO STANJE U NAVIGACIJSKOM NAČINU RADA

                        (a)

                        Ovo ispitivanje pokazuje kako oprema Inland ECDIS-a reagira na kvar bilo kojeg unutarnjeg ili vanjskog dijela te koje su moguće i zahtijevane operaterove radnje.

                        (b)

                        Usto, provjeravaju se upute za uporabu kako bi se odredilo jesu li mjere koje se zahtijevaju od operatera dovoljno i prikladno opisane.

               ODJELJAK 4.A

                  MJERE ZA OSIGURANJE KVALITETE SOFTVERA

            1.   OPĆI ZAHTJEVI
            Softver koji se koristi u navigacijskom načinu rada sigurnosno je važan dio navigacijskog sustava. Dobavljači navigacijskih sustava osiguravaju da sve komponente softvera u uporabi u navigacijskom načinu rada omogućuju sigurnu plovidbu u svakoj situaciji.
            Zahtjevi iz poglavlja od 1.1. do 1.5. primjenjivi su samo na navigacijski način rada, dok su zahtjevi iz poglavlja 1.6. i 1.7. primjenjivi i na navigacijski i na informacijski način rada.
            1.1.   Zahtjevi za izradu softvera

            Softverske komponente jasno se izrađuju priznanim načinima izrade softvera. U razvojnoj specifikaciji softvera navodi se kako se pristupilo sigurnosnim zahtjevima.
            Proizvođač osigurava softverski vodič koji pobliže opisuje način na koji su napisani programski kod i dokumentacija, modularnost, analizu konflikata i ispitivanje softverskih komponenti. Za svaku komponentu potrebni su dokumenti koji opisuju specifikacije i izradu.
            1.2.   Zahtjevi za uvođenje

            Softverske module uvode osposobljeni programeri koji posve razumiju sigurnosne i programske zahtjeve.
            Ako na softveru navigacijskog sustava radi više od jednog programera, primjenjuje se sustav nadzora inačica koji osigurava razvoj lišen konflikata.
            Uvođenje je u skladu s razvojnom specifikacijom i softverskim vodičem. Povrh toga, pri uvođenju se rješavaju poznate poteškoće povezane s uvođenjem (ovisno o jeziku koji se rabi). To obuhvaća, no nije ograničeno na:

                        —

                        postupanje s nultim pokazivačem,

                        —

                        neinicijalizirane varijable,

                        —

                        provjeru raspona,

                        —

                        potvrđivanje veličine polja,

                        —

                        dodjeljivanje i oslobađanje memorije,

                        —

                        postupanje s iznimkama.

                  Primjenjuje li se usporedna obrada (npr. višestruke niti, zadaće ili procesi), pri uvođenju se osigurava da ona protječe bez konflikata. To obuhvaća, no nije ograničeno na:

                        —

                        stanje trke,

                        —

                        poteškoće s ponovnim pozivanjem,

                        —

                        inverziju prioriteta,

                        —

                        potpune zastoje.

                  1.3.   Zahtjevi za ispitivanje

            Svi softverski moduli ispituju se u skladu s razvojnom specifikacijom. Rezultati ispitivanja uspoređuju se sa smjernicama za izradu i dokumentiraju u ispitnim izvješćima.
            Ispitivanja obuhvaćaju module i cjelokupni sustav. Dobavljači navigacijskog sustava provode opsežna simulacijska ispitivanja kako bi osigurali stabilnost sustava. Simulator omogućuje oponašanje cjelokupnoga navigacijskog okružja, uključujući sve zahtijevane vanjske senzore.
            1.4.   Zahtjevi za komponente treće strane

            Komponente treće strane, primjerice proizvodi OEM-a (proizvođača originalne opreme), sadržavaju softver koji nije razvio dobavljač navigacijskog sustava. To obuhvaća, no nije ograničeno na:

                        —

                        biblioteke sa statičnim ili dinamičnim vezama,

                        —

                        alate za računalno potpomognuti razvoj i projektiranje izvornog ili objektnog koda,

                        —

                        operativne sustave.

                  Softverske komponente treće strane odabiru se u skladu s općim sigurnosnim zahtjevima. Dobavljač navigacijskog sustava dokazuje da komponente treće strane zadovoljavaju visoke standarde potrebne za sigurnu plovidbu prilaganjem prihvatljivih potvrda o kvaliteti ili podrobnim i dokazivim ispitivanjem komponenti.
            1.5.   Zahtjevi za dodatne usluge u navigacijskom načinu rada

            Navigacijski sustavi mogu podržavati dodatne usluge u navigacijskom načinu rada ako su korisne. Te usluge ne smiju ometati ostale zahtjeve u navigacijskom načinu rada.
            Dobavljač navigacijskog sustava odgovoran je za dodatnu opremu za ispitivanje potrebnu za provjeru specifikacije sučelja, specifikacije protokola i sukladnosti s tehničkim specifikacijama Inland ECDIS-a.
            1.6.   Jezik

            Za dodatne nacionalne inačice homologiranog tipa Inland ECDIS-a ponovno se podnosi zahtjev za ispitivanje tipa radi provjere prijevoda korisničkog sučelja. Postupak odobrenja tipa predviđen je samo za sustave u navigacijskom načinu rada.
            Kvalificirana ustanova koja provodi postupak odobrenja tipa sustava Inland ECDIS-a može od proizvođača sustava zatražiti da se u vezi s točnim prijevodom na određeni jezik osiguraju stručne usluge ovjerenog prevoditelja.
            1.7.   Zahtjevi za korisničku dokumentaciju

            Dokumentacija (upute) sadržava podrobne informacije o opremi, instaliranju, radu i servisiranju navigacijskog sustava. Informacije važne korisniku navedene su jasno, razumljivo i bez nepotrebnih tehničkih pojmova. Korisnički priručnik dostupan je najmanje na engleskom, francuskom, njemačkom i nizozemskom jeziku. Tehnička dokumentacija može biti dostupna samo na engleskom jeziku.
            2.   NAČINI ISPITIVANJA I ZAHTIJEVANI REZULTATI
            2.1.   Ispitivanje radnih karakteristika u navigacijskom načinu rada

            2.1.1.   Izvedbeni zahtjevi

            Navigacijski sustav daje pouzdane procjene pozicije i smjera. Povrh toga, sustav provjerava jesu li procjene pozicije i smjera u skladu sa zahtijevanom točnošću.
            Informacije o poziciji i smjeru računaju se i prikazuju u odnosu na istu referentnu točku. To je u pravilu središte radarske antene. Nova procjena pozicije dostupna je najkasnije sa svakim okretom radarske antene.
            2.1.1.1.   Pozicija

            Navigacijski sustav procjenjuje i prikazuje poziciju plovila. U uobičajenim radnim uvjetima ispunjeni su najmanje sljedeći zahtjevi:

                        (a)

                        prosječna vrijednost procjene pozicije ne smije odstupati više od 5 metara od stvarne pozicije i uzima u obzir sve sustavne pogreške;

                        (b)

                        standardna devijacija (σ) manja je od 5 metara i temelji se samo na slučajnim pogreškama;

                        (c)

                        sustav je sposoban prepoznati devijacije veće od 3σ za najviše 30 sekundi.

                  Rezultati se potvrđuju realističnim ispitivanjem u trajanju od najmanje 60 minuta.
            2.1.1.2.   Smjer

            Navigacijski sustav procjenjuje i prikazuje poziciju plovila. Ispunjeni su najmanje sljedeći zahtjevi:

                        (a)

                        prosječna vrijednost procjene kuta smjera ne smije odstupati više od 1 stupnja od radarskog smjera i uzima u obzir sve sustavne pogreške. Otklon između smjera kretanja plovila i radarskog smjera manji je od 1 stupnja;

                        (b)

                        standardna devijacija (σ) manja je od 2 stupnja i temelji se samo na slučajnim pogreškama.

                  Rezultati se potvrđuju realističnim ispitivanjem u trajanju od najmanje 60 minuta.
            2.1.2.   Kvar senzora

            Navigacijski sustav stalno provjerava ispravnost procjenjivanja pozicije i smjera. Poteškoće se prepoznaju za najviše 30 sekundi. U slučaju neispravnosti, navigacijski sustav obavješćuje korisnika o poteškoći i njezinim posljedicama za plovidbu.
            Uključi li se kritični senzorski alarm zbog toga što pozicija ili smjer ne zadovoljavaju zahtijevanu točnost, navigacijska se karta isključuje.
            2.1.3.   Sučelje za ispitivanje rada

            Dobavljač navigacijskih sustava ih tijekom provjere sukladnosti oprema standardnim sučeljem IEC 61162-1 koje šalje informacije o poziciji i smjeru kojima se koristi navigacijski sustav. Te se informacije kodiraju u nizove IEC 61162-1 (vidjeti dokument iz točke 2. podtočke (k) odjeljka 1.) znane kao GGA (podaci GPS-a o određivanju položaja, Global Positioning System Fix Data) i HDT (stvarni smjer, Heading True). Prihvaćaju se i dodatni nizovi, poput RMC-a (preporučene minimalne navigacijske informacije, Recommended Minimum Navigation Information), ROT-a (brzina okreta, Rate Of Turn) i VTG-a (smjer rute i brzina u odnosu na tlo, Track made good and Ground speed).
            Poželjno je da se ti nizovi šalju svake 0,1 sekunde, a najmanje svake sekunde. Pozicija i smjer u skladu su s definicijama u poglavljima 2.1.1.1. i 2.1.1.2. ovog odjeljka.
            2.2.   Opća ispitivanja softvera

            2.2.1.   Dokumentacija opreme

            Sljedeći dokumenti prilažu se za ispitivanje i dostavljaju uz svaki Inland ECDIS korišten u navigacijskom načinu rada:

                        —

                        korisnički priručnik,

                        —

                        upute za instalaciju,

                        —

                        upute za servisiranje.

                  Sljedeći dokumenti i datoteke prilažu se za postupak ispitivanja, no ne zahtijevaju se za krajnje korisnike:

                        —

                        razvojna specifikacija softvera,

                        —

                        softverski vodič,

                        —

                        potvrde za softverske komponente treće strane ili protokoli ispitivanja i simulacija.

                  Priloženi dokumenti i datoteke omogućuju potpunu provjeru sukladnosti s tehničkim specifikacijama Inland ECDIS-a.
            Korisnički se priručnik prilaže svakom sustavu Inland ECDIS-a.
            2.2.2.   Ispitivanje otpornosti u navigacijskom načinu rada

            Navigacijski sustav prolazi provjeru otpornosti u obliku 48 sati neprekidnog rada u uobičajenim radnim uvjetima. Sustav je opremljen standardnim sučeljima za nadzor funkcioniranja i resursa tijekom rada. Tijekom ispitivanja ne smije biti nikakvih znakova nestabilnosti sustava, „curenja” memorije niti bilo koje druge vrste slabljenja funkcioniranja s vremenom. Navigacijski sustavi koji u navigacijskom načinu rada podržavaju dodatne usluge imaju potrebnu opremu za ispitivanje sa svim dokumentima iz poglavlja 1.7. ovog odjeljka.
            3.   PROMJENE ODOBRENIH NAVIGACIJSKIH SUSTAVA
            3.1.   Opći zahtjevi

            Navigacijski sustavi instalirani na plovilima u funkcionalnom su smislu jednakovrijedni sustavu koji su odobrila nadležna tijela. Dobavljač navigacijskih sustava svakom sustavu prilaže izjavu o sukladnosti s tehničkim specifikacijama Inland ECDIS-a i funkcionalnoj jednakovrijednosti s odobrenim sustavom.
            Nadležno tijelo ima pravo u svakom trenutku provjeriti sukladnost instaliranih sustava sa standardima Inland ECDIS-a.
            3.2.   Hardverske i softverske promjene

            Dobavljač navigacijskih sustava može mijenjati softver i hardver sve dok održava sukladnost sa standardima Inland ECDIS-a. Promjene su u cijelosti dokumentirane i dostavljene nadležnom tijelu zajedno s objašnjenjem kako utječu na navigacijski sustav. Nadležno tijelo može zahtijevati djelomično ili potpuno ishođenje odobrenja smatra li to potrebnim. To vrijedi i za uporabu odobrenog Inland ECDIS-a s drugom nacionalnom inačicom operativnog sustava.
            Sljedeće promjene ne utječu na odobrenje sustava i zahtijevaju samo da se o njima obavijesti nadležno tijelo:

                        —

                        neznatne promjene komponenti neovisnih proizvođača (npr. ažuriranje biblioteka ili operativnog sustava),

                        —

                        primjena jednakovrijednih ili boljih hardverskih dijelova (npr. brži mikroprocesor, preinake čipa, jednakovrijedna grafička kartica itd.),

                        —

                        neznatne promjene izvornog koda ili dokumentacije.

               ODJELJAK 4.B

                  KONFIGURACIJE SUSTAVA (SLIKE)

               Slika 1.

               Oprema Inland ECDIS-a, samostalni sustav bez povezanosti s radarom (konfiguracija sustava 1)

            Prikaz Inland ENC-a
            Upravljačka ploča Inland ECDIS-a
            Procesor
            Pozicijski senzor

               Slika 2.

               Oprema Inland ECDIS-a, usporedna instalacija povezana s radarom (konfiguracija sustava 2)

            Prikaz Inland ENC-a s prekrivajućom radarskom slikom
            Upravljačka ploča radara
            Upravljačka ploča Inland ECDIS-a
            Procesor radara
            Procesor ECDIS-a
            Radarski prikaz
            Radarski senzor
            Pozicijski senzor

               Slika 3.

               Oprema Inland ECDIS-a povezana s radarom i zajedničkim zaslonom (konfiguracija sustava 3)

            Upravljačka ploča radara
            Upravljačka ploča Inland ECDIS-a
            Inland ENC s prekriv. radarskom slikom
            Procesor ECDIS-a
            Procesor radara
            Preklopnik
            Radarska slika
            Prikaz
            Radarski senzor
            Pozicijski senzor

               Slika 4.

               Navigacijska radarska oprema s ugrađenim funkcijama Inland ECDIS-a (konfiguracija sustava 4)

            Procesor
            Upravljačka ploča
            Prikaz
            Radarski senzor
            Pozicijski senzor

               ODJELJAK 5.

                  RJEČNIK POJMOVA

                        Pojam ili pokrata

                        Definicija

                        Izvor

                        Akronim

                        6-znakovni kod objekta ili atributa

                        Dokument iz točke 2. podtočke (a) odjeljka 1.

                        Aktor

                        Aktor pretvara električnu veličinu u drugu fizikalnu veličinu (npr. optičku). Aktor je suprotan senzoru.

                        AIS

                        Oprema na plovilu koja služi za automatsko identificiranje brodova kako bi ih se bolje pratilo te za evidentiranje podataka o putu i druge funkcije. Sustav za automatsku identifikaciju trebao bi biti u skladu s tehničkim i izvedbenim standardima utvrđenima u poglavlju V. Konvencije SOLAS (zaštita ljudskih života na moru).

                        Dokument iz točke 2. podtočke (r) odjeljka 1.

                        Gustoća „sve informacije”

                        Gustoća „sve informacije” (prikaz svih objekata) znači najveću količinu informacija SENC-a. Osim standardnog prikaza (standardna gustoća informacija), prikazuju se i svi ostali objekti, pojedinačno na zahtjev.

                        Odjeljak 1. ovog Priloga

                        Atribut

                        Definirana karakteristika objekta (npr. kategorija svjetla, granice sektora, svojstva svjetlosti itd.).
                        Definicije raznih atributa mogu se izvesti iz kataloga objekata Inland ENC-a iz točke 2. podtočke (h) odjeljka 1. ovog Priloga.

                        Dokument iz točke 2. podtočke (a) odjeljka 1.

                        Ćelija (ćelija karte)

                        Ćelija je geografsko područje koje sadržava podatke Inland ENC-a ili batimetrijskog Inland ENC-a.

                        Dokument iz točke 2. podtočke (a) odjeljka 1.

                        Kalibriranje boja prema standardu CIE

                        Postupak kojim se potvrđuje da se boja opisana u IHO S-52 pravilno prikazuje na zaslonu ECDIS-a.

                        Dokument iz točke 2. podtočke (c) odjeljka 1.

                        Datum

                        Skup parametara koji određuju referentnu površinu ili referentni koordinatni sustav, služi u geodetskoj izmjeri pri računanju koordinata točaka na Zemlji. Datumi se obično definiraju odvojeno kao položajni i visinski. Za praktičnu uporabu datuma nužno je imati jednu ili više osobitih točaka s koordinatama danima u tom datumu.
                        Položajni datum skup je parametara koji određuje referentni sustav za položajnu geodetsku izmjeru, u pravilu veličina i mjesto referentnog elipsoida. (Položajni datum mora biti u skladu s WGS 84.)
                        Visinski datum ploha je prema kojoj se izvode visine ili dubine (dubina mora i visine mijena). Za visine se obično rabi ravna (ekvipotencijalna) ploha, otprilike srednja razina mora, a za dubine u mnogo primjera oseka.

                        Dokument iz točke 2. podtočke (c) odjeljka 1.
                        i
                        dokument iz točke 2. podtočke (n) odjeljka 1.

                        Osnovni prikaz

                        Najmanja gustoća informacija; to je najmanja količina informacija SENC-a koja se prikazuje i koju operater ne može smanjiti. Sastoji se od informacija potrebnih u svakom trenutku u svim geografskim područjima i u svim uvjetima.

                        Dokument iz točke 2. podtočke (d) odjeljka 1.

                        Mjerilo prikaza

                        Odnos između udaljenosti na prikazu i udaljenosti na tlu, normiran i izražen u obliku omjera, npr. 1:10 000 .

                        Dokument iz točke 2. podtočke (c) odjeljka 1.

                        EBL

                        Elektronička azimutna linija

                        Odjeljak 4. ovog Priloga

                        ECDIS

                        Elektronički prikaz navigacijskih karata i informacijski sustav (ECDIS) navigacijski je informacijski sustav za koji se, kada je opremljen prikladnim pričuvnim mehanizmima, može prihvatiti da odgovara ažuriranoj navigacijskoj karti kakva se zahtijeva odredbama V/19 i V/27 Konvencije SOLAS iz 1974., kako je izmijenjena, prikazujući izabrane informacije iz sustava elektroničke pomorske navigacijske karte (SENC) zajedno s pozicijskim podacima iz navigacijskih senzora radi pomoći pomorcu pri planiranju i nadzoru rute te, prema potrebi, dodatne informacije povezane s plovidbom.

                        Dokument iz točke 2. podtočke (d) odjeljka 1.

                        Rub

                        Jednodimenzionalni prostorni objekt čiji je položaj određen najmanje dvama koordinatnim parovima (ili dvama povezanim čvorovima) i opcionalnim interpolacijskim parametrima.

                        Dokument iz točke 2. podtočke (a) odjeljka 1.

                        Elektronička karta

                        Vrlo širok pojam za opis podataka, softvera i elektroničkog sustava koji može prikazivati kartografske informacije. Elektronička karta može i ne mora biti istovjetna papirnatoj karti kakva se zahtijeva SOLAS-om.

                        Dokument iz točke 2. podtočke (c) odjeljka 1.

                        ENC

                        Elektronička navigacijska karta; baza podataka standardizirana s obzirom na sadržaj, ustroj i format, koja se za uporabu s ECDIS-om izdaje s ovlaštenjem službenog hidrografskog tijela. ENC sadržava sve kartografske informacije potrebne za sigurnu plovidbu, a uz podatke sadržane u papirnatoj karti može sadržavati dopunske informacije (npr. peljare) koje se mogu smatrati potrebnima za sigurnu plovidbu.

                        Dokument iz točke 2. podtočke (d) odjeljka 1.

                        Ćelija ENC-a

                        Geografska podjela podataka ENC-a radi distribucije.

                        Dokument iz točke 2. podtočke (e) odjeljka 1.

                        ETSI

                        Europski institut za telekomunikacijske norme

                        Enumeracija

                        Određeno obilježje ili količina dodijeljeni atributu (npr. svjetla pokrivenog smjera, granični kutovi, kod koji određuje boju svjetla – vidjeti atribut).

                        Dokument iz točke 2. podtočke (o) odjeljka 1.

                        Objekt

                        Prepoznatljiv skup informacija. Objekt može imati atribute i može biti povezan s drugim objektima.
                        Digitalni prikaz cijelog ili dijela entiteta prema njegovim obilježjima (atributima), geometriji i (opcionalno) odnosu s drugim objektima (npr. digitalni opis sektora svjetla navodi, između ostalog, granice sektora, boju svjetla, vidljivost itd. te, ako postoji, vezu sa svjetionikom). Definicije raznih atributa mogu se izvesti iz kataloga objekata Inland ENC-a iz točke 2. podtočke (h) odjeljka 1. ovog Priloga.

                        Dokument iz točke 2. podtočke (c) odjeljka 1.

                        Katalog objekata

                        Sveobuhvatni popis trenutačno identificiranih objekata, atributa i enumeracija dopuštenih za uporabu u Inland ENC-u.

                        Dokument iz točke 2. podtočke (o) odjeljka 1.

                        Datoteka

                        Imenovani skup zapisa S-57 skupljenih u određenu svrhu. Sadržaj i struktura datoteke moraju biti određeni proizvodnom specifikacijom.

                        Dokument iz točke 2. podtočke (c) odjeljka 1.

                        GNSS

                        Globalni navigacijski satelitski sustav (GNSS) sustav je za satelitsko autonomno pozicioniranje u prostoru.

                        Smjer

                        Smjer u kojem pokazuje uzdužna os plovila, obično se izražava kao kutna udaljenost od sjevera (pravog, magnetnog ili kompasnog) u smjeru kazaljke na satu do 360 stupnjeva.

                        Dokument iz točke 2. podtočke (c) odjeljka 1.

                        Pramčanica gore

                        Informacije prikazane na zaslonu (radara ili ECDIS-a) usmjerene su tako da smjer plovila uvijek pokazuje prema vrhu. Ta orijentacija odgovara pogledu s mosta prema smjeru kretanja plovila.
                        Može zahtijevati često okretanje prikazanog sadržaja. Promjena kursa plovila ili zaošijavanje mogu taj nestabilizirani način orijentacije učiniti nečitljivim.

                        Dokument iz točke 2. podtočke (c) odjeljka 1.

                        Sučelje čovjeka i stroja (HMI)

                        Korisnički dio sučelja čovjeka i stroja odnosi se na njihovu interakciju. Sučelje čovjeka i stroja može se unaprijediti vodeći računa o ergonomiji (korisnicima). Brojni su načini na koje je moguće izraditi zaslone sučelja čovjeka i stroja za prikaz strojnih aplikacija i aplikacija automatizacije procesa. Smjernice, standarde i priručnike o izradi HMI-ja objavljuju, među ostalim, ISA, ASM, ISO i NUREG.

                        IEC

                        Međunarodni elektrotehnički odbor: međunarodna (nevladina) organizacija koja određuje svjetske elektroničke i elektrotehničke standarde radi olakšanja međunarodne trgovine.

                        Dokument iz točke 2. podtočke (c) odjeljka 1.

                        IHO

                        Međunarodna hidrografska organizacija: usklađuje aktivnosti nacionalnih hidrografskih ureda, promiče standarde i daje savjete zemljama u razvoju u području hidrografskih izmjera i izrade pomorskih karata i publikacija.

                        Dokument iz točke 2. podtočke (c) odjeljka 1.

                        Registar IHO-a

                        Registar infrastrukture geoprostornih podataka IHO-a. Registar je informacijski sustav u kojem se vode popisi. U primjeru S-100, IHO vodi registar koji nudi mogućnost pohrane raznih popisa hidrografskih informacija.

                        Dokument iz točke 2. podtočke (m) odjeljka 1.

                        IMO

                        Međunarodna pomorska organizacija: bivši IMCO, IMO je specijalizirana agencija Ujedinjenih naroda odgovorna za pomorsku sigurnost, učinkovitost navigacije i sprječavanje zagađivanja mora plovilima.

                        Dokument iz točke 2. podtočke (c) odjeljka 1.

                        Informacijski način rada

                        Znači uporabu Inland ECDIS-a samo za obavijesnu namjenu, bez prekrivajuće radarske slike.

                        Odjeljak 1. ovog Priloga

                        Inland AIS

                        Sustav za automatsku identifikaciju plovila na unutarnjim plovnim putovima kako je utvrđeno u Uredbi br. 415/2007 o sustavima za praćenje i određivanje položaja plovila.

                        Dokument iz točke 2. podtočke (p) odjeljka 1.

                        Inland ECDIS

                        Elektronički prikaz navigacijskih karata i informacijski sustav za unutarnju plovidbu koji prikazuje izabrane informacije iz sustava elektroničke navigacijske karte za unutarnju plovidbu (Inland SENC) i, opcionalno, informacije iz drugih navigacijskih senzora.

                        Odjeljak 1. ovog Priloga

                        Inland ENC (IENC)

                        Elektronička navigacijska karta za unutarnju plovidbu (IENC) znači baza podataka standardizirana s obzirom na sadržaj, ustrojstvo i format namijenjena uporabi s elektroničkim prikazima navigacijskih karata i informacijskim sustavima za unutarnju plovidbu kojima se upravlja na plovilima na unutarnjim vodnim putovima. IENC izdaje nadležna vladina agencija ili druga organizacija prema njezinu ovlaštenju. Usklađen je sa standardima koje je prvotno razvila Međunarodna hidrografska organizacija (IHO) a unaprijedila Usklađivačka skupina za Inland ENC. IENC sadržava sve kartografske informacije nužne za sigurnu plovidbu unutarnjim vodnim putovima, a uz podatke sadržane u papirnatoj karti može sadržavati dopunske informacije (npr. peljare, strojno čitljive redove plovidbe itd.) koje se mogu smatrati potrebnima za sigurnu plovidbu i planiranje putovanja.

                        Odjeljak 1. ovog Priloga

                        Domena Inland ENC-a

                        Domena u Registru infrastrukture geoprostornih podataka IHO-a za unose u vezi s Inland ENC-om.

                        Dokument iz točke 2. podtočke (m) odjeljka 1.

                        Inland SENC

                        Sustav elektroničke navigacijske karte za unutarnju plovidbu: baza podataka nastala pretvaranjem Inland ENC-a s pomoću Inland ECDIS-a za odgovarajuću primjenu, ažuriranja Inland ENC-a prikladnim načinima i drugi podaci koje dodaje brodarac. Inland ECDIS pristupa upravo toj bazi podataka kako bi generirao prikaz i druge navigacijske funkcije. Inland SENC može usto sadržavati informacije iz drugih izvora.

                        Odjeljak 1. ovog Priloga

                        Integrirani prikaz

                        Znači prikaz relativnog kretanja plovila u orijentaciji pramčanica gore koji se sastoji od Inland SENC-a prekrivenog radarskom slikom odgovarajućeg mjerila, otklona i orijentacije.

                        Odjeljak 1. ovog Priloga

                        Pregledna tablica

                        Tablica u kojoj su dane simbolizacijske instrukcije za povezivanje objekata SENC-a s točkastim, linijskim ili površinskim simbolima i navedeni prioritet prikaza, prioritet radara, kategorija IMO-a i opcionalna promatrana skupina.

                        Dokument iz točke 2. podtočke (c) odjeljka 1.

                        Navigacijski način rada

                        Znači uporaba Inland ECDIS-a za upravljanje plovilom s pomoću prekrivajuće radarske slike.

                        Odjeljak 1. ovog Priloga

                        Sjever gore

                        Prikaz informacija na zaslonu (radara ili ECDIS-a) pri čemu je smjer sjevera gore.

                        Dokument iz točke 2. podtočke (c) odjeljka 1.

                        Ostale navigacijske informacije

                        Navigacijske informacije koje SENC ne sadržava, a ECDIS ih može prikazivati, primjerice radarske informacije.

                        Dokument iz točke 2. podtočke (c) odjeljka 1.

                        Vlastito plovilo

                        Plovilo upravljano ECDIS-om.

                        Dokument iz točke 2. podtočke (c) odjeljka 1.

                        Sigurna izobata vlastitog plovila

                        Izobata koja se odnosi na vlastito plovilo i izabrao ju je brodarac među izobatama ponuđenima u SENC-u, a na prikazu ECDIS-a služi razlikovanju sigurnih od nesigurnih voda i za davanje alarma protiv nasukavanja.

                        Dokument iz točke 2. podtočke (c) odjeljka 1.

                        Izvedbeni standard za ECDIS

                        Standard razvijen temeljem ovlasti IMO-a za opisivanje minimalnih izvedbenih zahtjeva za navigacijske uređaje i drugu opremu koja se zahtijeva Konvencijom SOLAS, uključeno u MSC.232(82), kako je doneseno u IMO-u 5. prosinca 2006.

                        Dokument iz točke 2. podtočke (c) odjeljka 1.

                        Izborno izvješće (izvješće o objektu)

                        Rezultat traženja dodatnih informacija u bazi podataka o prikazanom točkastom, linijskom ili površinskom simbolu koje se ne mogu iščitati iz samog simbola.

                        Dokument iz točke 2. podtočke (c) odjeljka 1.

                        Prikazna biblioteka za ECDIS

                        Skup uglavnom digitalnih specifikacija, sastavljenih od biblioteka simbola, shema boja, preglednih tablica i pravila, koje povezuju svaki objekt i atribut SENC-a s odgovarajućim znakom za prikaz u ECDIS-u. Objavio ju je IHO kao Prilog A Posebnoj publikaciji br. 52 (S-52).

                        Dokument iz točke 2. podtočke (c) odjeljka 1.

                        Proizvodna specifikacija

                        Određeni podskup cjelokupne specifikacije zajedno s pravilima, prilagođen predviđenoj primjeni podataka koji se prenose.
                        (Proizvodna specifikacija ENC-a potanko opisuje sadržaj, strukturu i ostale obvezne aspekte ENC-a)

                        Dokument iz točke 2. podtočke (c) odjeljka 1.

                        (Radarska) udaljenost (domet)

                        Udaljenost od radarske antene. Za unutarnju plovidbu radarska udaljenost mora biti sekvencijski promjenjiva u skladu s radarskim propisima.

                        Dokument iz točke 2. podtočke (q) odjeljka 1.

                        Prikaz relativnog kretanja plovila

                        Kartografske se informacije i radarski objekti relativno pomiču u odnosu na plovilo, koje miruje na zaslonu.

                        Dokument iz točke 2. podtočke (c) odjeljka 1.

                        Planiranje plovidbene rute

                        Funkcija ECDIS-a koja prikazuje područje koje treba proučiti za željenu rutu, izbor željene putanje i označavanje putanje, njezinih međutočaka i navigacijskih napomena.

                        Dokument iz točke 2. podtočke (d) odjeljka 1.

                        SCAMIN

                        Najmanje mjerilo u kojem se objekt može uporabiti, primjerice za prikaz u ECDIS-u.

                        Dokument iz točke 2. podtočke (a) odjeljka 1.

                        SENC

                        Sustav elektroničke navigacijske karte: unutarnja baza podataka u Inland ECDIS-u koja se izvodi iz transformacija ENC-ova, njihovih datoteka za ažuriranje i drugih podataka koje doda zapovjednik plovila. ECDIS pristupa upravo toj bazi podataka kako bi generirao prikaz i druge navigacijske funkcije. SENC može usto sadržavati informacije iz drugih izvora.

                        Dokument iz točke 2. podtočke (c) odjeljka 1.

                        Prostorni objekt

                        Objekt koji sadržava položajne informacije o entitetima u stvarnom svijetu.

                        Dokument iz točke 2. podtočke (c) odjeljka 1.

                        Standardna gustoća informacija

                        Zadana količina informacija SENC-a vidljiva kad je karta prikazana, a ECDIS uključen. Standardna gustoća informacija (standardni prikaz) zadana je postavka u Inland ECDIS-u.

                        Odjeljak 1. ovog Priloga

                        Praćenje i određivanje položaja (plovila)

                        Praćenje: funkcija održavanja informacija o statusu plovila, možebitno u kombinaciji s informacijama o teretu i pošiljkama; određivanje položaja: pribavljanje informacija o kretanju plovila, možebitno u kombinaciji s informacijama o teretu, pošiljkama i opremi, kako je utvrđeno Uredbom br. 415/2007 o sustavima za praćenje i određivanje položaja plovila.

                        Dokument iz točke 2. podtočke (p) odjeljka 1.

                        Prikaz pravoga kretanja plovila

                        Prikaz pri kojem se vlastito plovilo i svaki radarski objekt kreću stvarnom brzinom, a pozicija svih kartografskih informacija miruje.

                        Dokument iz točke 2. podtočke (c) odjeljka 1.

                        Korisničke postavke

                        Mogućnost uporabe i pohranjivanja profila postavki za upravljanje prikazom i radom.

                        Odjeljak 1. ovog Priloga

                        VRM

                        Promjenjiva daljinska kružnica.

                        Odjeljak 4. ovog Priloga

                        WGS 84

                        Svjetski geodetski sustav: geodetski temelj za Navigational Satellite Timing and Ranging – Global Positioning System, koji omogućuje izmjeru Zemlje i njezinih entiteta, a razvilo ga je Ministarstvo obrane SAD-a. IHO preporuča taj geodetski referentni sustav za hidrografsku i kartografsku primjenu.

                        Dokument iz točke 2. podtočke (n) odjeljka 1.

               (1)  Uredba Komisije (EZ) br. 414/2007 od 13. ožujka 2007. o tehničkim smjernicama za planiranje, uvođenje i operativnu uporabu riječnih informacijskih servisa (RIS) iz članka 5. Direktive 2005/44/EZ Europskog parlamenta i Vijeća o usklađenim riječnim informacijskim servisima (RIS) na unutarnjim vodnim putovima u Zajednici (SL L 105, 23.4.2007., str. 1.).

               Dodatak 1.

                  Usporedba strukture standarda za (pomorski) ECDIS i tehničkih specifikacija za Inland ECDIS

                           (Pomorski) ECDIS

                           Inland ECDIS

                           OPEN ECDIS FORUM
                           http://ienc.openecdis.org

                              IMO MSC.232(82): revidirani izvedbeni standardi za ECDIS, prosinac 2006.
                           Dodatak 1.: Referentni dokumenti
                           Dodatak 2.: Informacije SENC-a dostupne za prikaz tijekom planiranja i nadzora rute
                           Dodatak 3.: Navigacijski elementi i parametri
                           Dodatak 4.: Područja s posebnim uvjetima
                           Dodatak 5.: Alarmi i upozorenja
                           Dodatak 6.: Zahtjevi za pričuvne mehanizme
                           Dodatak 7.: Način rada RCDS

                           ODJELJAK 1.: Izvedbeni standard

                              IHO S-57: Standard prijenosa digitalnih hidrografskih podataka, izdanje 3.1, Dodatak br. 2,
                           lipanj 2009.
                           Dio 1.: Opći uvod
                           Dio 2.: Teoretski model podataka
                           Dio 3.: Struktura podataka
                           Dodatak A: Katalog objekata IHO-a
                           Uvod
                           Poglavlje 1.: Razredi objekata
                           Poglavlje 2.: Atributi
                           Prilog B: Unakrsno upućivanje atributa/razreda objekata
                           Dodatak B: Proizvodna specifikacija
                           Dodatak B.1.: Proizvodna specifikacija ENC-a
                           Prilog A: Primjena kataloga objekata za ENC Prilog B: Primjer CRC-kodiranja
                           Dodatak B.2.: Proizvodna specifikacija rječnika podataka kataloga objekata IHO-a

                           ODJELJAK 2.: Podatkovni standard za Inland ENC

                           Katalog objekata Inland ENC-a
                           Katalog objekata batimetrijskog Inland ENC-a
                           Proizvodna specifikacija za Inland ENC-ove
                           Proizvodna specifikacija za batimetrijske Inland SENC-ove
                           Vodič za kodiranje IENC-a

                              IHO S-62: Kodovi proizvođača ENC-a, izdanje 2.5, prosinac 2009.

                           ODJELJAK 2.a: Kodovi za proizvođače i vodne putove

                           Kodovi za proizvođače i vodne putove

                           (Pomorski) ECDIS

                           Inland ECDIS

                           OPEN ECDIS FORUM

                              IHO S-52: Specifikacije za sadržaj karata i aspekte prikaza ECDIS-a, 6. izdanje, ožujak 2010.
                           Prilog A: IHO-ova prikazna biblioteka ECDIS-a
                           Prilog B: Postupak početne kalibracije zaslona u boji
                           Prilog C: Postupak održavanja kalibriranosti zaslona
                           Dodatak 1.: Vodič za ažuriranje elektroničke navigacijske karte
                           Prilog A: Definicije i akronimi
                           Prilog B: Sadašnja praksa ažuriranja papirnatih karata
                           Prilog D: Procjena količine podataka

                           ODJELJAK 3.: Prikazni standard

                           Prikazna biblioteka za Inland ECDIS
                           Pregledne tablice
                           Simboli
                           Uvjetne simbolizacijske procedure

                              IEC 61174 izdanje 3.0: ECDIS – Radni i izvedbeni zahtjevi, metode ispitivanja i zahtijevani rezultati ispitivanja, 2008.–2009.

                           ODJELJAK 4.: Radni i izvedbeni zahtjevi, metode ispitivanja i zahtijevani rezultati ispitivanja
                           ODJELJAK 4.A: Mjere za osiguranje kvalitete softvera
                           ODJELJAK 4.B: Konfiguracije sustava

                              S-32, Dodatak 1.: Hidrografski rječnik – Glosar pojmova povezanih s ECDIS-om

                           ODJELJAK 5.: Rječnik pojmova